ΠΑΤΕΡΙΚΗ ΘΕΟΛΟΓΙΑ: Ο Άγιος Ιωάννης ο Χρυσόστομος: ο Προφήτης της φιλανθρωπίας\nΟ Άγιος Ιωάννης ο Χρυσόστομος: ο Προφήτης της φιλανθρωπίας\nπ. Γεωργίου Φλορόφσκυ - Ο Άγιος Ιωάννης ο\nΧρυσόστομος: ο Προφήτης της φιλανθρωπίας\nΟ Χρυσόστομος υπήρξε πολύ δυνατός ιεροκήρυκας.\nΥπεραγαπούσε το κήρυγμα και το θεωρούσε ως το κατ’ εξοχήν καθήκον ενός\nχριστιανού κληρικού. Η ιεροσύνη είναι εξουσία, αλλ’ είναι εξουσία λόγου και\nπειθούς. Αυτό είναι το διακριτικό γνώρισμα της χριστιανικής αρχής. Οι βασιλείς εξαναγκάζουν, οι κληρικοί πείθουν. Οι\nπρώτοι ενεργούν με διαταγές, οι δεύτεροι με προτροπές. Οι κληρικοί απευθύνονται\nστην ανθρώπινη ελευθερία, στην ανθρώπινη θέληση και ζητούν αποφάσεις. Όπως ο\nίδιος ο Χρυσόστομος συνήθιζε να λέει, «είμαστε υποχρεωμένοι να επιτύχουμε τη\nσωτηρία των ανθρώπων με τον λόγο, την πραότητα και την προτροπή». Η όλη αξία\nτης ανθρώπινης ζωής για τον Χρυσόστομο βρισκόταν στο ότι αυτή ήταν, και έπρεπε\nνα είναι, μια ζωή εν ελευθερία, και γι’ αυτό μια ζωή χρήσιμη. Στα κηρύγματά του\nμιλούσε συνεχώς για την ελευθερία και την απόφαση. Η ελευθερία ήταν γι’ αυτόν\nμια εικόνα του Θεού στον άνθρωπο. Ο Χριστός ήλθε, όπως ο Χρυσόστομος συνήθιζε να\nυπενθυμίζει, ακριβώς για να θεραπεύσει τη βούληση του ανθρώπου. Ο Θεός πάντοτε\nενεργεί κατά τέτοιο τρόπο, ώστε να μη καταστρέφει την ελευθερία μας, Ο ίδιος ο\nΘεός ενεργεί διά κλήσεων και προτροπών, όχι καταπιεστικώς. Δείχνει την ευθεία\nοδό, καλεί και προσκαλεί, και προειδοποιεί για τους κινδύνους της κακίας, αλλά\nδεν εξαναγκάζει. Οι χριστιανοί κληρικοί πρέπει να ενεργούν κατά παρόμοιο τρόπο.\nΕξ ιδιοσυγκρασίας ο Χρυσόστομος ήταν μάλλον υπέρ των άμεσων και επαναστατικών\nλύσεων,οξύς και αυστηρός, αλλ’ ήταν πάντοτε κατά του εξαναγκασμού, ακόμα και\nστον αγώνα με τους αιρετικούς. Απαγορεύεται στους Χριστιανούς, συνήθιζε να\nεπαναλαμβάνει, να μετέρχονται βία, ακόμα και για αγαθούς σκοπούς. «Η πολεμική\nμας δεν κάνει τους ζωντανούς νεκρούς, αλλά μάλλον κάνει τους νεκρούς να ζήσουν,\nγιατί ασκείται με πνεύμα πραότητας και ταπεινοφροσύνης. Καταδιώκω με λόγια, όχι\nμε έργα. Καταδιώκω την αίρεση, όχι τους αιρετικούς. Είναι δικό μου γνώρισμα το\nνα καταδιώκομαι μάλλον, παρά να καταδιώκω. Έτσι ο Χριστός ήταν νικητής ως\nεσταυρωμένος και όχι ως σταυρωτής». Η δύναμη του Χριστιανισμού βρισκόταν, γι’\nαυτόν, στην ταπείνωση και στην ανεκτικότητα, όχι στη δύναμη. Έπρεπε κανείς να\nείναι αυστηρός με τον εαυτό του και επιεικής προς τους άλλους.\nΕν τούτοις, ο Χρυσόστομος δεν ήταν καθόλου ένας\nαισιόδοξος αισθηματίας. Η διάγνωσή του για την ανθρώπινη κατάσταση ήταν μαύρη\nκι άραχνη. Ζούσε σε μια εποχή που η Εκκλησία κατακλύσθηκε ξαφνικά άπα πλήθη\nκατ’ όνομα μόνον Χριστιανών. Είχε την εντύπωση ότι κήρυττε σε νεκρούς.\nΠαρατηρούσε την έλλειψη φιλανθρωπίας και την επαναπαυόμενη αδικία και τις είδε\nσχεδόν μέσα σε μια αποκαλυπτική προοπτική: «Κατεσβέσαμεν τον ζήλον και το σώμα\nτου Χριστού είναι νεκρόν». Είχε την εντύπωση ότι μιλούσε σε ανθρώπους για τους\nοποίους ο Χριστιανισμός ήταν μόνον ένας συμβατικός συρμός, ένας κενός τύπος,\nμια επιτήδευση και τίποτα περισσότερο: «Μέσα στις χιλιάδες μπορεί κανείς\nδύσκολα να βρει περισσότερους από εκατό που έχουν σωθεί, και ακόμα και γι’ αυτό\nαμφιβάλλω». Ένοιωθε μάλλον στενοχώρια για τον μεγάλο αριθμό των κατ’ όνομα\nμόνον Χριστιανών, που τους θεωρούσε «μια επί πλέον τροφή για το πυρ».\nΗ ευημερία ήταν γι’ αυτόν ένας κίνδυνος, το\nχειρότερο είδος διωγμού, χειρότερο κι από ένα φανερό διωγμό. Κανείς δεν βλέπει\nκινδύνους. Η ευημερία εκτρέφει την αδιαφορία. Οι άνθρωποι πέφτουν στον ύπνο και\nο διάβολος σκοτώνει τους υπνώττοντας. Ο Χρυσόστομος ανησυχούσε ιδιαίτερα για το\nφανερό και αυθαίρετο χαμήλωμα των αξιολογικών κριτηρίων και των απαιτήσεων, που\nπαρατηρείτε ακόμα και μεταξύ του κλήρου. Το άλας έχανε την ολιστική του δύναμη.\nΑντέδρασε σ’ αυτό όχι μόνο με λόγους αποδοκιμασίας και επιπλήξεως, αλλά και με\nέργα φιλανθρωπίας και αγάπης. Αγωνιζόταν απεγνωσμένα για την ανανέωση της\nκοινωνίας, για τη θεραπεία των κοινωνικών κακών. Κήρυττε και ασκούσε τη φιλανθρωπία, ιδρύοντας\nνοσοκομεία και ορφανοτροφεία, βοηθώντας τους φτωχούς και τους ενδεείς. Ήθελε να\nανακτηθεί το πνεύμα ασκήσεως της αγάπης. Ήθελε περισσότερη δραστηριότητα και\nαφοσίωση μεταξύ των Χριστιανών. Ο Χριστιανισμός γι’ αυτόν ήταν ακριβώς «η\nοδός», όπως είχε μερικές φορές ορισθεί στους αποστολικούς χρόνους, και ο ίδιος\nο Χριστός ήταν «η οδός». "Ο Χρυσόστομος ήταν πάντα εναντίον όλων των\nσυμβιβασμών, εναντίον της πολιτικής της συνδιαλλαγής και της προσαρμογής. Ήταν\nπροφήτης ενός ολοκληρωμένου Χριστιανισμού.\nΟ Χρυσόστομος ήταν κυρίως ένας κήρυκας της\nηθικότητας, αλλ’ η ηθική του ήταν βαθειά ριζωμένη στην πίστη. Συνήθιζε να\nερμηνεύει τη Γραφή στο ποίμνιο του, και ο αγαπημένος του συγγραφέας ήταν ο αγ.\nΠαύλος. Ήταν στις επιστολές του που μπορούσε κανείς να δει αυτή την οργανική\nσχέση μεταξύ πίστεως και ζωής. Ο Χρυσόστομος είχε το αγαπημένο του δογματικό\nθέμα, στο οποίο επανειλημμένα επανήρχετο –πρώτ’ απ’ όλα το θέμα της Εκκλησίας,\nπου συνδεόταν στενά με το δόγμα της λυτρώσεως, δηλαδή της θυσίας του αρχιερέως\nΧριστού· η Εκκλησία είναι η καινούργια ύπαρξη, η εν Χριστώ ζωή, και η εν\nανθρώποις ζωή του Χριστού. Δεύτερον, το θέμα της θείας Ευχαριστίας, ενός\nμυστηρίου και μιας θυσίας. Είναι πολύ δίκαιο να ονομάζουμε τον Χρυσόστομο, όπως\nπράγματι καλείτο, «ο διδάσκαλος της θείας Ευχαριστίας», doctor eucharisticus.\nΚαι τα δύο θέματα συνδέονται μεταξύ τους. Ήταν εν τη θεία Ευχαριστία, και δ’\nαυτής, που η Εκκλησία μπορούσε να είναι ζώσα.\nΌ Χρυσόστομος ήταν μια μαρτυρία της ζωντανής πίστεως\nκαι γι’ αυτό το λόγο η φωνή του ακουγόταν τόσο πρόθυμα και στην Ανατολή και στη\nΔύση· αλλά γι’ αυτόν η πίστη ήταν κανόνας ζωής κι όχι απλώς μια θεωρία. Τα\nδόγματα πρέπει να γίνονται πράξεις. Ο Χρυσόστομος κήρυττε το Ευαγγέλιο της\nσωτηρίας, το Ευαγγέλιο της καινούργιας ζωής. Δεν ήταν κήρυκας μιας αυτόνομης\nηθικής. Κήρυττε τον Χριστό, και τούτον εσταυρωμένον και αναστάντα, τον αμνόν και\nτον αρχιερέα. Η ορθή ζωή ήταν γι’ αυτόν η μόνη επαρκής απόδειξη της ορθής\nπίστεως. Η πίστη ολοκληρώνεται στα έργα, τα έργα της φιλανθρωπίας και της\nαγάπης. Χωρίς την αγάπη, η πίστη, η μυστική θεωρία, και η\nθέα των μυστηρίων του Θεού είναι αδύνατα. Ο Χρυσόστομος παρακολουθούσε τον\nαπεγνωσμένο αγώνα για την αλήθεια μέσα στην κοινωνία των χρόνων του.\nΕνδιαφερόταν πάντοτε για ζωντανές ψυχές. Μιλούσε σε ανθρώπους, σε ζωντανά\nπρόσωπα. Πάντοτε απευθυνόταν σ’ ένα ποίμνιο, για το οποίο αισθανόταν ευθύνη.\nΠάντοτε συζητούσε συγκεκριμένες περιπτώσεις και καταστάσεις.\nΈνα από τα συνήθη και αγαπημένα του θέματα ήταν το\nθέμα του πλούτου και της φτώχειας. Το θέμα το έθετε ή το υπαγόρευε το\nπεριβάλλον μέσα στο οποίο ο Χρυσόστομος έπρεπε να εργαστεί. Έπρεπε να\nαντιμετωπίσει τη ζωή όπως είχε διαμορφωθεί μέσα σε μεγάλες και πολυάνθρωπες\nπόλεις, με όλες τις προστριβές μεταξύ των πλουσίων και των φτωχών. Απλούστατα\nδεν μπορούσε να αποφύγει τα κοινωνικά προβλήματα χωρίς να απομακρύνει τον\nΧριστιανισμό από τη ζωή, αλλά τα κοινωνικά προβλήματα ήταν γι’ αυτόν κυρίως\nθρησκευτικά και ηθικά προβλήματα. Δεν ήταν κατά κύριο λόγο ένας κοινωνικός\nαναμορφωτής, έστω κι αν είχε τα δικά του σχέδια για μια χριστιανική κοινωνία.\nΕνδιαφερόταν για τη συμπεριφορά των Χριστιανών μέσα στον κόσμο, για τα\nκαθήκοντά τους, για το επάγγελμά τους.\nΣτα κηρύγματά του βρίσκουμε, πρώτ’ απ’ όλα, μια\nδιεισδυτική ανάλυση της κοινωνικής καταστάσεως. Βρίσκει πάρα πολλή αδικία,\nψυχρότητα, αδιαφορία και πόνο και θλίψη στην κοινωνία των χρόνων του. Και\nβλέπει καλά σε ποιά έκταση αυτή η κατάσταση οφείλεται στονάπληστο χαρακτήρα της\nσύγχρονης κοινωνίας, στο άπληστο πνεύμα της ζωής. Αυτό το πνεύμαπλεονεξίας\nεκτρέφει την ανισότητα και επομένως την αδικία. Δεν ενοχλείται ο Χρυσόστομος\nμόνον από τη μάταιη πολυτέλεια της ζωής· φοβάται τον πλούτο ως ένα μόνιμο\nπειρασμό. Ο πλούτος διαφθείρει τον πλούσιο. Ο πλούτος καθ’\nεαυτόν δεν έχει καμιά αξία. Είναι μια μάσκα, κάτω απ’ την οποία κρύβεται το\nπραγματικό πρόσωπο του ανθρώπου, άλλ’ εκείνοι που έχουν πλούτη φθάνουν στο\nσημείο να τα αγαπούν, και εξαπατώνται· φθάνουν στο σημείο να τα εκτιμούν και να\nστηρίζονται σ’ αυτά. Όλα τα πλούτη, όχι μόνο τα μεγάλα, είναι επικίνδυνα, εφ’\nόσον ο άνθρωπος μαθαίνει να στηρίζεται πάνω σ’ ό,τι είναι, απ’ την ίδια του τη\nφύση, κάτι το πρόσκαιρο και χιμαιρικό.\nΟ Χρυσόστομος είναι πολύ ευαγγελικός σ’ αυτό το\nσημείο, θησαυροί πρέπει να θησαυρίζονται εν ουρανώ και όχι επί της γης και όλοι\nοι γήινοι θησαυροί είναι χιμαιρικοί και καταδικασμένοι να φθαρούν. «Μια αγάπη\nγια τον πλούτο είναι αφύσικη αγάπη», λέγει ο Χρυσόστομος. Είναι απλώς ένα\nφορτίο της ψυχής και μάλιστα ένα επικίνδυνο φορτίο. Υποδουλώνει την ψυχή· την\nαποσπά από την υπηρεσία προς τον Θεό. Το χριστιανικό πνεύμα είναι πνεύμα αυταπαρνήσεως και\nο πλούτος προσδένει τον άνθρωπο σε άψυχα πράγματα. Το πνεύμα πλεονεξίας\nδιαστρέφει την δράση, διαστρεβλώνει την προοπτική. Ο Χρυσόστομος ακολουθεί\nπιστά τις εντολές της επί του Όρους Ομιλίας. «Μη μεριμνάτε τη ψυχή υμών τι\nφάγητε, μηδέ τω σώματι υμών τι ενδύσησθε...». Η ψυχή είναι σπουδαιότερη από το\nένδυμα ή την τροφή, αλλ’ η αγωνία είναι η κυριαρχούσα διάθεση της άπληστης\nΟι Χριστιανοί καλούνται να απαρνηθούν όλα τα πλούτη\nκαι να ακολουθήσουν τον Χριστό με πλήρη εμπιστοσύνη και πίστη. Τα πλούτη\nμπορούν να δικαιωθούν μόνο με τη χρήση τους: θρέψετε τους πεινασμένους,\nβοηθήστε τους φτωχούς, και δώστε τα πάντα στους ενδεείς. Εδώ είναι η κυρία\nένταση, η κυρία σύγκρουση μεταξύ του πνεύματος της Εκκλησίας και της ψυχικής\nδιαθέσεως της κοσμικής κοινωνίας. Η ωμή αδικία της καθημερινής ζωής είναι η\nαιμορροούσα πληγή αυτής της κοινωνίας. Σ’ ένα κόσμο θλίψεως και στερήσεως, όλα\nτα πλούτη είναι άδικα —είναι απλώς αποδείξεις ψυχρότητας και συμπτώματα\nολιγοπιστίας. Ο Χρυσόστομος προχωρεί τόσο πολύ, ώστε να\nαποκηρύσσει ακόμα και την πολυτέλεια των ναών. «Η Εκκλησία», λέγει, «είναι ένας\nθριαμβευτικός χορός αγγέλων και όχι ένα χρυσοχοείο. Η Εκκλησία ζητά τις ψυχές\nτων ανθρώπων και μόνο προς χάριν των ψυχών ο Θεός δέχεται κάθε άλλη προσφορά.\nΤο ποτήρι που ο Χριστός προσέφερε στους μαθητές κατά τον Μυστικό Δείπνο δεν\nήταν από χρυσάφι. Κι όμως ήταν πολύτιμο όσο τίποτα άλλο. Όταν θέλεις να τιμήσεις\nτον Χριστό, κάνε το όταν τον βλέπεις γυμνό στο πρόσωπο των φτωχών. Δεν έχει καμιά αξία, αν φέρεις μετάξι και πολύτιμα\nμέταλλα στον ναό και αφήσεις έξω τον Χριστό να υποφέρει από το κρύο και τη\nγύμνια. Δεν έχει καμιά αξία, αν ο ναός είναι γεμάτος από χρυσά σκεύη, αλλά ο\nίδιος ο Χριστός πεθαίνει από την πείνα. Κατασκευάζετε χρυσά δισκοπότηρα, αλλά\nπαραλείπετε να προσφέρετε ένα ποτήρι κρύο νερό στους φτωχούς. Ο Χριστός, ως\nένας άστεγος ξένος περιφέρεται έξω και ζητιανεύει και αντί να τον δεχθήτε, σεις\nΟ Χρυσόστομος φοβόταν πως κάθε τι που αποθηκευόταν,\nήταν κατά κάποιο τρόπο κλεμμένο από τους φτωχούς. Ένας δεν μπορεί να είναι\nπλούσιος, παρά μόνο αν κρατήσει τους άλλους φτωχούς. Η ρίζα του πλούτου\nβρίσκεται πάντα βυθισμένη σε κάποια αδικία. Εν τούτοις, η φτώχεια καθ’ εαυτή\nδεν ήταν για τον Χρυσόστομο μια αρετή. Φτώχεια σήμαινε γι’ αυτόν πρώτ’ απ’ όλα\nστέρηση και ανάγκη και θλίψη και πόνο. Γι’ αυτό τον λόγο ο Χριστός μπορεί να\nβρεθεί ανάμεσα στους φτωχούς, και έρχεται σε μας μεταμφιεσμένος σαν ζητιάνος,\nκαι όχι σαν πλούσιος άνθρωπος. Η φτώχεια είναι μια ευλογία μόνο όταν γίνει\nχαρούμενα αποδεκτή για χάρη του Χριστού. Οι φτωχοί έχουν λιγότερη αγωνία από τους πλούσιους\nκαι είναι πιο ανεξάρτητοι -ή τουλάχιστον μπορεί να είναι. Ο Χρυσόστομος γνωρίζει\nκαλά ότι η φτώχεια μπορεί επίσης να αποτελέσει πειρασμό, όχι μόνο γιατί είναι\nένα βάρος, αλλά και γιατί μπορεί να ενθαρρύνει τον φθόνο ή την απελπισία. Γι’\nαυτόν ακριβώς τον λόγο ήθελε να πολεμήσει τη φτώχεια, όχι μόνο για να απαλύνει\nτον πόνο, αλλά και για να απομακρύνει τους πειρασμούς.\nΟ Χρυσόστομος ενδιαφερόταν πάντοτε για τα ηθικά\nθέματα. Είχε τις δικές του απόψεις για μια δίκαιη κοινωνία και το πρώτο που\nθεωρούσε απαραίτητο γι’ αυτήν ήταν η ισότητα. Αυτή αποτελεί την πρώτη αξίωση\nκάθε γνήσιας αγάπης. Αλλά ο Χρυσόστομος ήθελε να προχωρήσει ακόμα περισσότερο.\nΑισθανόταν ότι μόνο ένας κάτοχος όλων των πραγμάτων υπήρχε στον κόσμο -ο ίδιος\nο Θεός, ο ποιητής των όλων. Στην κυριολεξία, καμιά ατομική περιουσία δεν έπρεπε\nνα υπάρχει. Τα πάντα ανήκουν στον Θεό. Το κάθε τι δεν δίδεται, αλλά δανείζεται\nμάλλον εμπιστευτικά από τον Θεό στον άνθρωπο, για τους σκοπούς του Θεού. Ο Χρυσόστομος θα ήθελε να προσθέσει: Τα πάντα είναι\nτου Θεού εκτός των καλών έργων του ανθρώπου -αυτά είναι το μόνο πράγμα που ο\nάνθρωπος μπορεί να κατέχει. Αφού τα πάντα ανήκουν στον Θεό, τον Κύριο όλων μας,\nτα πάντα δίδοντα για κοινή χρήση. Δεν αληθεύει τούτο ακόμα και για τα εγκόσμια\nπράγματα; Πόλεις, αγορές, δρόμοι δεν είναι κοινά για όλους; Η οικονομία του\nΘεού είναι του ιδίου είδους. Νερό, αέρας, ήλιος και σελήνη και η υπόλοιπη κτίση\nδόθηκαν για κοινή χρήση. Έριδες αρχίζουν συνήθως, όταν οι άνθρωποι προσπαθούν\nνα οικειοποιηθούν πράγματα, τα οποία, λόγω της φύσεως τους, δεν δόθηκαν για\nιδιαίτερη κατοχή από μερικούς με αποκλεισμό των άλλων.\nΟ Χρυσόστομος είχε σοβαρές αμφιβολίες για την\nατομική ιδιοκτησία. Δεν αρχίζει η διαμάχη απ’ τη στιγμή που η ψυχρή διάκριση\nμεταξύ του «δικού μου» και του «δικού σου» πρωτοεμφανίζεται; Ο Χρυσόστομος δεν\nνοιαζόταν τόσο πολύ για τα αποτελέσματα, όσο για τις αιτίες -για τον\nπροσανατολισμό της βουλήσεως. Πού πηγαίνει ο άνθρωπος να συγκεντρώσει τους\nθησαυρούς του; Ο Χρυσόστομος επιζητούσε τη δικαιοσύνη προς υπεράσπιση της\nανθρώπινης αξιοπρέπειας. Δεν δημιουργήθηκε κάθε άνθρωπος κατ’ εικόνα Θεού; Δεν θέλει ο Θεός τη σωτηρία και μεταστροφή κάθε επί\nμέρους ανθρώπου, άσχετα από τη θέση του μέσα στη ζωή, και μάλιστα άσχετα από τη\nδιαγωγή του κατά το παρελθόν; Όλοι καλούνται σε μετάνοια και όλοι μπορούν να\nμετανοήσουν. Δεν υπήρχε, όμως, στο κήρυγμά του καμιά περιφρόνηση των υλικών\nπραγμάτων. Τα υλικά αγαθά προέρχονται επίσης από τον Θεό και δεν είναι κακά\nκαθ’ εαυτά. Εκείνο που είναι κακό είναι μόνο η άδικη χρήση των αγαθών, προς\nόφελος μερικών, ενώ οι άλλοι αφήνονται να πεινούν. Η απάντηση βρίσκεται στην\nαγάπη. Η αγάπη δεν είναι εγωιστική, «ου περπερεύεται, ου ζητεί τα εαυτής». Ο\nΧρυσόστομος κοίταζε πίσω προς την πρώτη Εκκλησία. «Κοιτάξετε την αύξηση της\nευσέβειας. Αποχωρίζονται τα πλούτη τους, και χαίρονται, και\nείχαν μεγάλη χαρά, γιατί μεγαλύτερα ήταν τα πλούτη που έπαιρναν χωρίς κόπο.\nΚανένας δεν ονειδιζόταν, κανένας δεν εφθονείτο, κανένας δεν μνησικακούσε· δεν\nυπήρχε υπερηφάνεια, δεν υπήρχε καταφρόνηση. Δεν γινόταν λόγος για «δικό μου»\nκαι «δικό σου». Γι’ αυτό και η χαρά υπηρετούσε στο τραπέζι τους-κανένας δεν\nφαινόταν να τρώει από τα δικά του ή από του άλλου. Ούτε θεωρούσαν την περιουσία\nτων αδελφών τους ξένη γι’ αυτούς· ήταν περιουσία του Κυρίου. Ούτε πάλι νόμιζαν\nότι κάτι ήταν δικό τους, όλα ήταν των αδελφών». Πώς ήταν τούτο δυνατόν; ρωτά ο\nΧρυσόστομος: Με την έμπνευση της αγάπης, σε αναγνώριση της άπειρης αγάπης του\nΜε καμιά έννοια ο Χρυσόστομος δεν κήρυττε τον\n«κομμουνισμό». Η γενική περιγραφή καθ’ εαυτή μπορεί να ξεγελάσει και να\nπαραπλάνηση όπως κάθε άλλη. Η ουσία είναι το πνεύμα. Ό,τι ο Χρυσόστομος κήρυττε\nστις πόλεις, οι μοναχοί με θέρμη το εφάρμοζαν στις κοινότητές τους,\nομολογούντες με έργα ότι ο Θεός ήταν ο μόνος κύριος και ο κάτοχος των πάντων. Ο Χρυσόστομος δεν θεωρούσε τη μοναστική ζωή απλώς ως\nμια ανώτερη οδό που προοριζόταν για τους εκλεκτούς, αλλά μάλλον ως ένα κανονικό\nευαγγελικό υπόδειγμα ζωής που δόθηκε για όλους τους Χριστιανούς. Σ’ αυτό το\nσημείο συμφωνούσε πλήρως με την κυρία παράδοση της αρχαίας Εκκλησίας, από του\nαγ. Βασιλείου και του αγ. Αυγουστίνου μέχρι του αγ. Θεοδώρου του Στουδίτου\nστους μεταγενέστερους χρόνους. Αλλά η δύναμη του μοναχισμού δεν βρίσκεται στο\nίδιο το πρότυπο, αλλά στο πνεύμα της αφιερώσεως, στην εκλογή μιας «υψηλότερης\nκλήσεως». Ήταν αυτή η κλήση μόνο για τους λίγους; Ο Χρυσόστομος πάντα\nυποπτευόταν την ανισότητα. Δεν ήταν επικίνδυνο να διακρίνεις μεταξύ των\n«ισχυρών» και των «αδυνάτων»; Ποιός θα έκρινε και θα αποφάσιζε εκ των προτέρων;\nΟ Χρυσόστομος πάντα είχε στον νου του πραγματικούς ανθρώπους. Υπήρχε κάποιο\nείδος εξατομικεύσεως έμφυτο στη μέθοδο με την οποία προσέγγιζε τους ανθρώπους,\nαλλά εκτιμούσε πάρα πολύ την ομοθυμία -το πνεύμα αλληλεγγύης, της κοινής\nφροντίδας και ευθύνης, του πνεύματος της διακονίας. Κανένας δεν μπορεί να\nαυξηθεί στην αρετή, παρά μόνο αν υπηρετεί τους αδελφούς του. Γι’ αυτόν τον λόγο\nπάντα τόνιζε την αξία της φιλανθρωπίας. Εκείνοι που παραλείπουν να ασκούν εμπράκτως τη\nφιλανθρωπία, θα αφεθούν έξω από τον νυμφώνα του Χριστού. Δεν είναι αρκετό,\nλέγει, να υψώνετε τα χέρια στον ουρανό -απλώστε τα στους ενδεείς, και τότε θα\nεισακουσθείτε από τον Πατέρα. Υπενθυμίζει ότι, σύμφωνα με την παραβολή της\nτελικής κρίσεως, η μόνη ερώτηση που θα τεθεί τότε είναι η ερώτηση για τη\nφιλανθρωπία. Αλλά πάλι δεν ήταν ένας απλός μοραλισμός αυτό που ενδιέφερε τον\nΧρυσόστομο. Η ηθική του είχε ένα ολοφάνερο βάθος. Το αληθινό θυσιαστήριο είναι\nτο ίδιο το σώμα των ανθρώπων. Δεν είναι αρκετό να λατρεύεις τον Θεό στα\nθυσιαστήρια. Υπάρχει ένα άλλο θυσιαστήριο, καμωμένο από ζωντανές ψυχές και αυτό\nτο θυσιαστήριο είναι ο ίδιος ο Χριστός, το σώμα του. Η θυσία της δικαιοσύνης και της ευσπλαχνίας θα\nέπρεπε να προσφερθεί επίσης πάνω σ’ αυτό το θυσιαστήριο, αν πρόκειται οι\nπροσφορές μας να γίνουν δεκτές στα μάτια του Θεού. Τα έργα της φιλανθρωπίας\nπρέπει να εμπνέονται από την απόλυτη αφοσίωση και αφιέρωση στο Χριστό, που ήλθε\nστον κόσμο να ανακουφίσει κάθε ανάγκη και λύπη και πόνο.\nΟ Χρυσόστομος δεν πίστευε σε αφηρημένα σχήματα· είχε\nμια φλογερή πίστη στη δημιουργική δύναμη της χριστιανικής αγάπης. Γι’ αυτόν τον\nλόγο έγινε ο διδάσκαλος και ο προφήτης για όλες τις εποχές μέσα στην Εκκλησία.\nΚατά τη νεότητά του έζησε μερικά χρόνια στην έρημο, αλλά δεν θα ήθελε να\nπαραμείνει εκεί. Γι’ αυτόν η μοναστική απομόνωση ήταν μόνο μια περίοδος\nκαταρτισμού. Γύρισε στον κόσμο να κηρύξει τη δύναμη του Ευαγγελίου. Ήταν ένας κεκλιμένος από τον Θεό ιεραπόστολος· είχε\nέναν αποστολικό και ευαγγελικό ζήλο. Ήθελε να μοιραστεί την έμπνευσή του με\nτους αδελφούς του. Ήθελε να εργαστεί για τη στερέωση της βασιλείας του Θεού.\nΠροσευχόταν για τέτοια πράγματα μέσα στην κοινή ζωή, ώστε κανένας δεν θα είχε\nανάγκη να αποτραβηχτεί στην έρημο αναζητώντας την τελείωση, γιατί θα υπήρχε η\nίδια ευκαιρία και μέσα στις πόλεις. Ήθελε να μεταμορφώσει την ίδια την πόλη και\nγι’ αυτό τον σκοπό διάλεξε για τον εαυτό του το δρόμο της ιεροσύνης και του\nΉταν τούτο ένα ουτοπικό όνειρο; Ήταν δυνατό να\nαναμορφώσει τον κόσμο και να αφαιρέσει την κοσμικότητα του κόσμου; Επέτυχε ο\nΧρυσόστομος στην αποστολή του; Η ζωή του ήταν θυελλώδης και σκληρή, ήταν μια\nζωή καρτερίας και μαρτυρίου. Καταδιώχθηκε και αποδοκιμάστηκε όχι από τους\nεθνικούς, αλλά από φευδαδέλφους, και πέθανε άπατρις σαν αιχμάλωτος στην εξορία.\nΌλα όσα του δόθηκαν για να τα υποστεί τα δέχθηκε με πνεύμα χαράς, σαν να\nερχόταν από το χέρι του Χριστού, που και ο ίδιος αποδοκιμάσθηκε και θανατώθηκε.\nΗ Εκκλησία με ευγνωμοσύνη αναγνώρισε εκείνον τον μάρτυρα και πανηγυρικά\nανακήρυξε τον Χρυσόστομο ως ένα από τους «οικουμενικούς διδασκάλους» για όλους\nτους μελλοντικούς αιώνες.\nΥπάρχει κάποια ασυνήθιστη γεύση επικαιρότητος στα\nκείμενα του Χρυσοστόμου. Ο κόσμος στον οποίον έζησε ήταν σαν τον δικό μας, ένας\nκόσμος εντάσεων, ένας κόσμος άλυτων προβλημάτων σ’ όλους τους τομείς της ζωής.\nΟι συμβουλές του μπορεί να βρίσκουν όχι λιγότερη απήχηση στην εποχή μας από\nεκείνη που εύρισκαν στη δική του εποχή. Αλλά η σπουδαιότερη συμβουλή του είναι\nμια πρόσκληση προς πραγμάτωση του ολοκληρωμένου Χριστιανισμού, στον οποίον\nπίστη και φιλανθρωπία, πίστη και πρακτική εφαρμογή, συνδέονται οργανικά σε μια\nαπόλυτη εγκατάλειψη του ανθρώπου στην καταπληκτική αγάπη του Θεού, σε μια απόλυτη\nεμπιστοσύνη στο έλεός του, σε μια απόλυτη προσήλωση στην υπηρεσία του, δια\nΙησού Χριστού, του Κυρίου μας.\n(π. Γεωργίου Φλορόφσκυ, «Θέματα Εκκλησιαστικής\nιστορίας», εκδ. Π. Πουρναρά -Θεσ/νίκη, σ. 93-103).\nRelated Posts: Ο Άγιος Ιωάννης ο Χρυσόστομος: ο Προφήτης της φιλανθρωπίας


Εξιχνιάστηκε υπόθεση απάτης μέσω τραπεζικής κάρτας - Συμβουλές προστασίας! - Messinia Live\nΑπό τη Διεύθυνση Δίωξης Ηλεκτρονικού Εγκλήματος του Αρχηγείου της Ελληνικής Αστυνομίας ανακοινώθηκε πως διερευνήθηκε και εξιχνιάστηκε υπόθεση διαδικτυακής απάτης, για την οποία σχηματίσθηκε δικογραφία τακτικής διαδικασίας σε βάρος ημεδαπού.\nΠροηγήθηκε καταγγελία, σύμφωνα με την οποία άγνωστος υπέκλεψε τα στοιχεία τραπεζικής κάρτας, τα οποία στη συνέχεια χρησιμοποιήθηκαν για την πραγματοποίηση διαδικτυακών συναλλαγών.\nΑπό την άμεση αστυνομική και διαδικτυακή – ψηφιακή έρευνα που ακολούθησε και από την ανάλυση των στοιχείων και δεδομένων που προέκυψαν, ταυτοποιήθηκε η εμπλοκή του ημεδαπού στην υπόθεση και προσδιορίστηκε ο τόπος κατοικίας του.\nΣε έρευνα που πραγματοποιήθηκε στην οικία του, παρουσία δικαστικού λειτουργού, βρέθηκαν και κατασχέθηκαν ηλεκτρονικός υπολογιστής, ιδιόχειρο σημείωμα και κινητό τηλέφωνο.\nΤα ψηφιακά πειστήρια θα αποσταλούν στη Διεύθυνση Εγκληματολογικών Ερευνών για περαιτέρω εργαστηριακές εξετάσεις. Η δικογραφία που σχηματίστηκε, υποβλήθηκε στην Εισαγγελία Πρωτοδικών Αθηνών.\nΣημειώνεται πως ένας από τους τρόπους με τους οποίους μπορεί να πραγματοποιηθεί η σχετική υποκλοπή, είναι η διαδικασία του phishing. Με προηγούμενη ανακοίνωση της, η Δίωξη Ηλεκτρονικού Εγκλήματος ενημέρωνε για αυτό.\nΤο «phishing» πραγματοποιείται συνήθως με τη αποστολή μαζικών spam e-mails, τα οποία υποτίθεται ότι αποστέλλονται από κάποια υπαρκτή και νόμιμη εταιρεία (τράπεζα, ηλεκτρονικό κατάστημα, υπηρεσία ηλεκτρονικών πληρωμών κ.λ.π.), σε μία προσπάθεια να παραπλανήσει τον παραλήπτη και να του αποσπάσει απόρρητα προσωπικά και οικονομικά δεδομένα.\nΣτη συνέχεια, οι εγκέφαλοι της απάτης χρησιμοποιούν τα στοιχεία αυτά για την πραγματοποίηση αξιόποινων πράξεων. Συγκεκριμένα, ο αποστολέας απαιτεί ο παραλήπτης να ενημερώσει ή να επαληθεύσει άμεσα κάποια προσωπικά στοιχεία του για λόγους ασφαλείας, όπου στο τέλος οδηγείται μέσω συνδέσμων σε κάλπικες ιστοσελίδες, οι οποίες και μιμούνται στο μέγιστο τις επίσημες.\n*Να είστε καχύποπτοι όταν σας ζητούν μέσω μεμονωμένων e-mail προσωπικές πληροφορίες.\n*Μη συμπληρώνετε φόρμες με τα προσωπικά σας στοιχεία όταν σας αποστέλλονται από άγνωστες διευθύνσεις ηλεκτρονικών ταχυδρομείων.\n*Πληκτρολογήστε στον browser τη διεύθυνση της ιστοσελίδας και μη μπαίνετε σε αυτή μέσω υπερσυνδέσμων (links).\nRelated Items:«phishing», ΑΠΑΤΗ, Διεύθυνση Δίωξης Ηλεκτρονικού Εγκλήματος της Ελληνικής Αστυνομίας, πιστωτικές κάρτες


Χ.Α.: Ανοδικές τάσεις επικράτησαν στη σημερινή συνεδρίαση - ΝΕΑ ΚΡΗΤΗ\nΧ.Α.: Ανοδικές τάσεις επικράτησαν στη σημερινή συνεδρίαση\n8/1/2018 - 18:27\nΑνοδικές τάσεις επικράτησαν στην πρώτη συνεδρίαση της εβδομάδας, με την αγορά να κινείται προς τα επίπεδα των 840 μονάδων, εν μέσω νέας υποχώρησης της απόδοσης του 10ετούς ομολόγου στο 3,71%, την χαμηλότερη από τις αρχές του 2006.\nO Γενικός Δείκτης Τιμών έκλεισε στις 837,13 μονάδες, σημειώνοντας άνοδο 0,89%.\nΕνδοσυνεδριακά κατέγραψε κατώτερη τιμή στις 823,21 μονάδες (-0,78%) και υψηλότερη τιμή στις 838,11 μονάδες (+1,01%).\nΗ αξία των συναλλαγών ανήλθε στα 56,201 εκατ. ευρώ, ενώ διακινήθηκαν 50.916.517 μετοχές.\nΟ δείκτης υψηλής κεφαλαιοποίησης σημείωσε άνοδο σε ποσοστό 0,81%, ενώ ο δείκτης της μεσαίας κεφαλαιοποίησης άνοδο σε ποσοστό 2,14%.\nΑπό τις μετοχές της υψηλής κεφαλαιοποίησης, τη μεγαλύτερη άνοδο κατέγραψαν οι μετοχές του ΟΛΠ (+4,40% στα 16,60 ευρώ), της ΔΕΗ (+3,19% στα 2,666 ευρώ), της Jumbo (+2,14% στα 15,28 ευρώ) και της Εθνικής (+2,06% στα 0,3266 ευρώ).\nΑντιθέτως, πτώση σημείωσαν οι μετοχές της Eurobank (-1,14% στα 0,865 ευρώ), της Τιτάν (-0,43% στα 23,30 ευρώ) και της Πειραιώς (-0,28% στα 3,59 ευρώ).\nΑπό τους επιμέρους δείκτες τη μεγαλύτερη άνοδο σημείωσαν οι δείκτες των Βιομηχανικών Προϊόντων (+3,80%), των Προσωπικών Προϊόντων (+2,00%) και των Χρηματοοικονομικών Υπηρεσιών (+1,41%) , ενώ οριακές απώλειες σημείωσε οριακή πτώση 0,02%.\nΤο μεγαλύτερο όγκο συναλλαγών παρουσίασαν η Εθνική και η Eurobank διακινώντας 23.606.586 και 5.846.211 μετοχές, αντιστοίχως.\nΤη μεγαλύτερη αξία συναλλαγών σημείωσαν η Alpha Bank με 7,776 εκατ. ευρώ και η Εθνική με 7,668 εκατ. ευρώ.\nΑνοδικά κινήθηκαν 74 μετοχές, 36 πτωτικά και 23 παρέμειναν σταθερές.\nΤη μεγαλύτερη άνοδο σημείωσαν οι μετοχές: Τζιρακιάν Προφίλ +20,00%, ΚΡΕΚΑ +1`9,50%, Pasal +19,35% και Sato +17,54%.\nΤη μεγαλύτερη πτώση κατέγραψαν οι μετοχές: Medicon Hellas -18,63%, ΣΙΜΔΑ -15,38% ΑΝΕΚ(πο) -14,12% και Dionic -12,29%.\nALPHA BANK: 1,91\nΓΕΚ ΤΕΡΝΑ: 4,84\nCOCA COLA HBC: 27,69\nMOTOR OIL: 19,20\nGRIVALIA PROPERTIES: 9,55\nAEGEAN AIRLINES: 8,35\nΤΕΡΝΑ ΕΝΕΡΓΕΙΑΚΗ: 5,00


Εκκλησία σώζει οικογένεια προσφύγων με 96 ημέρες αδιάκοπη λειτουργία - ThePressProject\nΠιο συγκεκριμένα, επετεύχθη ένας «μεγάλος συμβιβασμός ανάμεσα στα τέσσερα κόμματα που απαρτίζουν την ολλανδική κυβέρνηση συνασπισμού. Τα κόμματα αποφάσισαν ότι οι φάκελοι των οικογενειών που ήταν προς απέλαση - παρά το ότι πολλές από αυτές ζουν στην Ολλανδία εδώ και μια δεκαετία - θα επανεξεταστούν», όπως γράφουν οι New York Times.\n«Τα κακά νέα δυστυχώς, είναι ότι αυτός ο νόμος που δίνει την ιθαγένεια σε παιδιά (Children’s Pardon Regulation) που ζουν στη χώρα πέντε ή παραπάνω χρόνια ενώ οι γονείς τους έχουν κάνει αίτηση ασύλου - ο νόμος βάσει του οποίου καταφέραμε να επανεξεταστούν όλοι οι φάκελοι των προς απέλαση οικογενειών - σταματάει από εδώ και πέρα. Άρα υπάρχει ρίσκο στο μέλλον να αντιμετωπίσουμε ξανά το ίδιο πρόβλημα αν δεν επιταχυνθούν οι διαδικασίες ασύλου. Τα άλλα κακά νέα είναι ότι η Ολλανδία θα δίνει άσυλο σε λιγότερους πρόσφυγες πολέμου. Ενώ είχε συμφωνήσει να παίρνει από τα καμπ του UNHCR 750 τον χρόνο, από εδώ και πέρα θα παίρνει μόνο 500.»


Νίκος Μουτσινάς: Η τηλεόραση και η απάντηση για το μέλλον του με τον ΣΚΑΙ | FanariPress\nΑρχική Gossip Νίκος Μουτσινάς: Η τηλεόραση και η απάντηση για το μέλλον του με...\nΟ ηθοποιός και παρουσιαστής έδωσε μια εφ’όλης της υλης συνέντευξη στην Δανάη Μπάρκα και αποκάλυψε τι δεν θα ήθελε να ξαναδεί στην ελληνική τηλεόραση,το τελευταίο εξώφυλλο που έκανε και μίλησε ανοικτά για την ομοφυλοφιλία αλλα αποκάλυψε και το μέλλον του με τον ΣΚΑΙ.\n«Από το ξεκίνημα φανταζόμουν να μπορώ να κάνω αυτό που θέλω. Νομίζω μου χαρίστηκε σε όλα. Και στα άλλα αυτό που ήθελα έκανα απλά εγώ δεν ήξερα τον τρόπο. Τώρα είναι πολύ… πράγμα. Τώρα είμαι η καλύτερη εκδοχή μου σαν άνθρωπος, οπότε αναγκαστικά είμαι και στην εκπομπή. Ένα είναι αυτό, δεν είμαστε δύο»,είπε αρχικά ο Νίκος Μουτσινάς.\n«Έχουμε και ένα σκοπό. Εσύ το πρωί σηκώθηκες, βάφτηκες, ντύθηκες -κούκλα, τζίτζι θα σου δώσω- τα έκανες όλα αυτά. Τόσος κόσμος, αρχισυντάκτες, τόσοι συνεργάτες… Κλείνοντας η εκπομπή, δεν θες τουλάχιστον ενός ανθρώπου να του έχεις κουνήσει τον εγκέφαλο; Έναν, μόνο έναν! Αυτό ακριβώς πρέπει να είναι και η τηλεόραση. Απλά παθαίνει παραπανίσια χαζομάρα, χάνει εντελώς τον χαρακτήρα της. Αφού εσένα λοιπόν σου έκατσε και έχεις ένα βήμα, να πεις και μια κουβεντούλα. Όχι με διάγγελμα…»\n«Όχι! Θα ήθελα να έχω την ικανότητα όποιος βλέπει τηλεόραση να μπορεί να το… φιλτράρει. Θα ήταν ωραίο ο κόσμος να δει οτιδήποτε υπάρχει αλλά να επηρεαστούν μόνο από αυτό που θα τους βοηθήσει. Αυτό είναι του ζητούμενο! Τι σημαίνει υπέρ ή κατά των προγραμμάτων; Μη μου το πας και στην ανεργία… Ας ανοίξουμε 10 εργοστάσια που βγάζουν πράσινη χλωρίδα για να δουλέψει ο κόσμος. Δεν χρειάζεται να γίνουν 50 reality!»,είπε για το αν υπάρχει κάτι στην ελληνική τηλεόραση που δεν θα ήθελε να ξανά δει.\n«Αυτό που λένε “δώστε ευκαιρία στα νέα πρόσωπα” για να γίνει ανακύκλωση είναι το σωστό. Ακόμα και στο σπίτι σου το πετάς το παλιό το έπιπλο, όσο αγαπημένο κι αν είναι. Το πετάς! Θα την πετάξεις την πολυθρόνα. Θα έρθει μια άλλη πιο ντιζαϊνάτη. Μπορεί στην αρχή να μη βολεύεσαι, αλλά θα βολευτείς κάποια στιγμή. Όλο αυτό σημαίνει πως αφήνεις χρόνο στον άλλο να σου δείξει να σκεφτούμε όλοι την τηλεόραση σαν το πρώτο ραντεβού. Θες να βάλεις τα καλά σου και από το άγχος τα κάνεις όλα αλλά ντ’ άλλα! Είναι ωραίο να μπαίνει κόσμος που έχει κάτι να πει. Να μην μπει κάποιος που πάει να μιμηθεί το προηγούμενο γιατί λέει πως το πρότυπό του είναι η τάδε. Που η τάδε είχε βγει το τότε που κάποτε είχε ενδιαφέρον. Οπότε, μπράβο στο MEGA!»,τόνισε ο παρουσιαστής για τα νέα πρόσωπα στην τηλεόραση αλλα και για την Δανάη Μπάρκα.\n«Είναι λίγο αυτονόητα αυτά… Νιώθεις την ανάγκη να μιλήσεις για κάτι που είναι αυτονόητο. Και αναρωτιέσαι με τι λόγια να στο πω; Έξω είναι πρωί. Γιατί να στο περιγράψω; Όλη αυτή η συνθήκη που περνάμε με εκατομμύρια μάσκες και λοιπά, γίνεται για να μπορέσει να γίνει μια πολύ μεγάλη αλλαγή. Δεν αφορά την Αθήνα, είναι πλανητικό το σύστημα. Όλο αυτό γίνεται για κάτι καλύτερο. Αυτή είναι η αίσθηση και η αλήθεια»,ανέφερε για το εξώφυλλο που έχει κάνει και αφορά την προσωπική του ζωή.\n«Δεν προχωράει πολύ λόγω της συνθήκης. Θα το προχωρήσει, θα το μάθετε. Είναι υπέροχη κίνηση γενικότερα. Για μένα είναι υπέροχο…»,είπε χαρακτηριστικά για την απόφαση που πήρε να υιοθετήσει ένα παιδί.\n«Έτσι κι αλλιώς το συμβόλαιο ήταν 1+1, σαν τις πίτσες +1 δώρο. Τώρα τρώμε το δώρο. Το επιδόρπιο… ποιος να ξέρει; Θα δούμε! Είναι πολύ ωραίο πάντως όλα, για να τα λέμε», απάντησε το μέλλον του με τον ΣΚΑΙ.\nΠροηγούμενο άρθροΣύψας για κορωνοϊό: «Lockdown» στην Αττική αλλιώς η επιδημία θα ξεφύγει\nΕπόμενο άρθροΣτ. Πέτσας: Εφαρμογή στα κινητά θα ενημερώνει για τα περιοριστικά μέτρα\n“Τιμή μου και καμάρι μου”: Ο Χάρης Ρώμας μιλάει ανοικτά για...


Υποβολή παραγγελίας | Γεωπονική Φυλής\nΔιαδικασία Υποβολής της παραγγελίας\nΟ πελάτης ενημερώνεται για την διαθεσιμότητα των προϊόντων μέσα από ανάλογες λεκτικές ενδείξεις που αναρτώνται στη σελίδα κάθε είδους στο ηλεκτρονικό κατάστημα. Εκτός απροόπτου οποιοδήποτε προϊόν που μπορεί να τοποθετηθεί στο ηλεκτρονικό καλάθι σας είναι διαθέσιμο προς παράδοση.\nΟ πελάτης έχει την δυνατότητα να υποβάλει παραγγελίες τηλεφωνικώς (210 5739200) ή ηλεκτρονικώς μέσω του διαδικτυακού μας ιστοτόπου (geoponikifilis.gr). Ειδικότερα για τις ηλεκτρονικές παραγγελίες ο χρήστης εκτελεί τις αγορές του και την επιλογή των προϊόντων του online. Για την υποβολή παραγγελίας, έχει τη δυνατότητα να υποβάλλει μέσα από την ειδική φόρμα στο ηλεκτρονικό κατάστημα («καλάθι παραγγελιών») την παραγγελία στην οποία διαλαμβάνει τα προϊόντα και τις υπηρεσίες που επιθυμεί να προμηθευτεί. Ύστερα τοποθετεί τα προσωπικά στοιχεία του (όνομα, διεύθυνση, τηλέφωνο κ.α) και τον τόπο παραλαβής που επιθυμεί, ώστε να εξασφαλιστεί η σωστή εκτέλεση παράδοσης της παραγγελίας.\nΚάθε παραγγελία του χρήστη/πελάτη διαβιβάζεται σε εμάς σε πραγματικό χρόνο. Καμία τροποποίηση της παραγγελίας ή νέα συμφωνία επ’ αυτής δεν γίνεται δεκτή αν δεν αποτυπωθεί εγγράφως και δεν γίνει δεκτή από αμφότερες τις πλευρές.\nΑποδοχή και αποστολή παραγγελίας\nΚατόπιν της λήψης της παραγγελίας, εφόσον διαπιστώσουμε τη διαθεσιμότητα του είδους και την ορθότητα της παραγγελίας και την απουσία τυχόν σφαλμάτων στο ηλεκτρονικό κατάστημα όσον αφορά την τιμολόγηση των ειδών τα χαρακτηριστικά τους κ.λ.π. με ηλεκτρονική αλληλογραφία (e-mail) ή τηλεφωνικώς θα επιβεβαιώνουμε την αποδοχή της παραγγελίας και το περιεχόμενό της, οπότε τότε μόνον η πώληση θεωρείται καταρτισθείσα και γεννά εκατέρωθεν αξιώσεις. Σε περίπτωση που η περιοχή παράδοσης δεν καλύπτεται από το δίκτυο διανομής μας (αστικός ιστός Αθήνας) ο πελάτης θα πρέπει να μας στείλει ένα επιπλέον μύνημα που θα αναφέρει το πρακτορείο επιλογής του (στην Αθήνα). Τέλος, στην περίπτωση επιλογής πληρωμής με τραπεζική κατάθεση, πάντοτε θα υπάρχει επιβεβαίωση πληρωμής από μέρους μας προτού προχωρήσουμε στην παράδοση. Ο πελάτης επίσης έχει τη δυνατότητα να ενημερώνεται για την πορεία της παραγγελίας, είτε τηλεφωνικά (2105739200), είτε μέσω αποστολής ηλεκτρονικού μηνύματος (contact@geoponikifilis.gr).


Μουσικές δυνάμεις - 1η διάλεξη: H περίπτωση της μουσικής στην κοινότητα - Bodossaki Lectures on Demand\nΔΙΑΡΚΕΙΑ 101:23 ΠΡΟΒΟΛΕΣ 2379\nμουσική, ψυχή, μουσικές δυνάμεις, κοινότητα, μουσικοθεραπεία\nΜουσικές δυνάμεις 1: Η περίπτωση της μουσικής στην κοινότητα.\nΕίναι γενικώς αποδεκτό ότι η μουσική κρύβει μέσα της ένα ισχυρό δυναμικό που μπορεί να επηρεάσει τον άνθρωπο και να τον ωθήσει να κάνει αλλαγές στη ζωή του. Σε ομαδικό επίπεδο, η δύναμη αυτή πολλαπλασιάζεται, και η ομάδα, ή κοινότητα, μέσω της μουσικής αποκτά μία κοινή ταυτότητα, ενισχύεται το συναίσθημα, η κοινωνικοποίηση και η αυτοπεποίθηση των μελών, και συχνά τροποποιείται και η κοινή πορεία της ομάδας. Μεγάλο μέρος της μουσικής στην κοινότητα έχει να κάνει με τη θεώρηση της μουσικής ως πράξη. Μουσικά ο στόχος της είναι να αναπτύξει τη δημιουργικότητα και μουσικότητα χωρίς να είναι απαραίτητες οι τυπικές μουσικές γνώσεις. Παρόλο που είναι διαφορετική από τη μουσικοθεραπεία, εντούτοις ασχολείται συχνά με ευπαθείς ομάδες και περιβάλλοντα μη τυπικά. Σε αυτή την ομιλία θα παρουσιαστεί αυτό το νέο πεδίο, οι στόχοι και οι τεχνικές που ακολουθούνται, θα συζητηθούν παραδείγματα, η συγγενική σχέση με τη μουσικοθεραπεία, πώς επιτυγχάνεται η ανάπτυξη της μουσικότητας και της δημιουργικότητας, και η σημασία της ένταξης αυτής της μουσικής πράξης μέσα στα προγράμματα σπουδών μουσικής. Τέλος θα εξεταστεί η σημασία της στην εποχή που ζούμε, καθώς και πώς η επαφή αυτή είναι ικανή να αλλάξει τις πεποιθήσεις των ανθρώπων για τη μουσική, αλλά και για τον ίδιο τους τον εαυτό.\nΑναγνωστοπούλου Χριστίνα Αναπληρώτρια Καθηγήτρια, Τμήμα Μουσικών Σπουδών ΕΚΠΑ\nΗ Χριστίνα Αναγνωστοπούλου είναι αναπληρώτρια καθηγήτρια στο Τμήμα Μουσικών Σπουδών του Πανεπιστημίου Αθηνών. Έχει διδάξει στα πανεπιστήμια του Εδιμβούργου, της Γλασκώβης, καθώς και στο Queen’s Belfast, όπου και είχε μονιμοποιηθεί. Ταυτόχρονα ήταν επισκέπτρια ερευνήτρια στα πανεπιστήμια Pompeu Fabra στη Βαρκελώνη και στο City University του Λονδίνου. Το 2006 επέστρεψε στην Αθήνα, κρατώντας πάντα την ερευνητική συνεργασία με το Πανεπιστήμιο του Εδιμβούργου. Τα ερευνητικά της ενδιαφέροντα σχετίζονται με την υπολογιστική μουσικολογία, μουσική ψυχολογία, μουσική στην κοινότητα και γνωσιακές επιστήμες. Έχει συμμετάσχει με ανακοινώσεις σε πολλά διεθνή συνέδρια σε όλο τον κόσμο, έχει συμμετάσχει σε μεγάλα ευρωπαϊκά και ελληνικά ερευνητικά προγράμματα και είναι κριτής διεθνών επιστημονικών περιοδικών. Από το 2017 είναι επίσης επιστημονική συνεργάτις του Αιγινητείου Νοσοκομείου. Με τη μουσική στην κοινότητα ασχολείται ενεργά από το 1991, σε διάφορους φορείς με ευπαθείς ομάδες, συμβάλλοντας έτσι στο κοινωνικό έργο του εκάστοτε πανεπιστημίου στο οποίο υπηρετεί.\nΟι άνθρωποι και οι τόποι στον κύκλο του χρόνου και στον κύκλο της ζωής. Με αφορμή τις εικόνες των Γιώργου Τατάκη και Μιχάλη Παππά


Το σύνθημα της Εθνικής Ελλάδος στο Μουντιάλ\nΜεγάλη αίσθηση τις τελευταίες εβδομάδες προκάλεσε η αναζήτηση της εθνικής μας ομάδας ποδοσφαίρου για το επίσημο σύνθημα που θα την συνοδεύσει στον διαγωνισμό του Μουντιάλ. Το σύνθημα που κέρδισε μαζί με την αγάπη μας, πάνω από 800 ψήφους στον διαγωνισμό του ΟΠΑΠ είναι:\n«Στη Βραζιλία ήρθα Ελλάδα σ αγαπώ παντού σ ακολουθώ... Στη Βραζιλία ήρθα στη χώρα του Πελέ όλα τα βλέπω μπλε... Στη Βραζιλία ήρθα κούπα να πάρουμε να τους τρελάνουμε...».\nΚαι μπορεί ο μεγάλος νικητής να εξασφάλισε το ταξίδι του στην Βραζιλία για να παρακολουθήσει το Μουντιάλ από κοντά, αλλά άλλος ένας τυχερός θα καταφέρει να κάνει το μεγάλο ταξίδι και να τραγουδήσει από κοντά το σύνθημα στην Εθνική. Το μόνο που χρειάζεται να κάνετε για να διεκδικήσετε το εισιτήριο για Βραζιλία είναι είτε να μοιραστείτε το σύνθημα στα social media είτε να ηχογραφήσετε τον εαυτό σας να τραγουδά το σύνθημα στην αγαπημένη μας ομάδα!\nΜπείτε στην σελίδα http://pestosynthima.gr/ και τραγουδήστε δυνατά!


Η καμήλα | Η Εφημερίδα των Συντακτών\nΑΠΟΨΕΙΣ ΕΝΤΥΠΗ ΕΚΔΟΣΗ 16.07.2018, 09:35\nΓιώργος Βέλτσος *\nΥΓ: Γνωρίζουμε ότι ο Freud το 1897 εγκατέλειψε τη θεωρία του της γοητείας και –κατά την αυτοανάλυσή του– ανακάλυψε «το σύμπλεγμα του Οιδίποδα». Οπότε, λέω, εάν δεν επανεκλεγεί ο Τσίπρας ως αριστερός, θα «κλειδώσει» με το 23% τη συμπλεγματική Κεντροαριστερά στην οποία ηγείται ήδη ως κεντροαριστερός. Και, μάλιστα, χωρίς να του χρειάζεται πατροκτονία, απλούστατα γιατί ο ίδιος συνεχίζει να πιστεύει στη θεωρία της γοητείας (του).\nΑΠΟΨΕΙΣ 19.01.2018, 16:20\n«SYRIZA in power» του Κώστα Δουζίνα\nΘα ήταν ενδιαφέρον να είχαμε πληροφορίες για το πώς έγινε δεκτό το βιβλίο του Κώστα Δουζίνα. Για εκείνον, το κλειδί της επιτυχίας του αριστερού κυβερνητικού εγχειρήματος βρίσκεται στην ικανότητά του να...\nΑΠΟΨΕΙΣ 30.11.2017, 06:17\nΤαυτότητα χωρίς μνήμη;\nΣτα δικά μας εδώ κολαστήρια, τα εγχώρια «αποβράσματα», ηττημένα μετά τον Εμφύλιο, κατέθεσαν τη δική τους μαρτυρία. Η μνήμη των «αποβρασμάτων» που τρεμοσβήνει είναι απαράγραπτο συστατικό της ταυτότητάς μας. Ο...\nΑΠΟΨΕΙΣ 25.09.2017, 14:48\nΚαι τι έχουν προσφέρει οι εκάστοτε υπουργοί Πολιτισμού, εκτός από τις διαχειριστικές τους προσπάθειες, την αγωνία να ανταποκρίνονται στις μεταστροφές του κόμματός τους, τις έμφοβες αναβολές και τις πονηρές...\nΑΠΟΨΕΙΣ 07.08.2017, 13:37\nΠύθιο: Ενα κάστρο αφηγείται\nΑπόψε στις 9, ένα χωριό συζητάει για την ιστορία του. Για τον Βυζαντινό του αυτοκράτορα και για το κάστρο του. Στην πλατεία του Πυθίου, στον Εβρο, το θέμα της βραδιάς θα είναι «ο Ιωάννης Καντακουζηνός-Ιωάσαφ...


ΜΠΟΡΟΥΜΕ ΝΑ ΓΙΝΟΥΜΕ ΑΓΙΟΙ ΣΗΜΕΡΑ;\nΠολλές φορές ακούμε τους χριστιανούς να λένε:\n«Αν ζούσαμε κι εμείς στην εποχή των Αποστόλων και αξιωνόμασταν να δούμε το Χριστό, όπως Τον είδαν εκείνοι, θα γινόμασταν άγιοι, όπως έγιναν κι’ αυτοί». Όσοι σκέφτονται έτσι, ξεχνούν ότι Εκείνος που μιλούσε στον καιρό των αποστόλων, μιλάει και τώρα.\nΊσως όμως και πάλι να πει κάποιος: «Μα δεν είναι το ίδιο πράγμα να δει κανείς το Χριστό με τα μάτια του, όπως Τον είδαν οι απόστολοι, και ν’ ακούει μόνο τα λόγια Του από άλλους ή να τα διαβάζει στη Γραφή, όπως εμείς σήμερα».\nΚι εγώ απαντώ, ότι δεν είναι οπωσδήποτε το ίδιο το τότε και το τώρα. Αλλά το τωρινό είναι πολύ μεγαλύτερο από εκείνο που έζησαν οι Απόστολοι, κι ευκολότερα μας φέρνει στην πίστη!\nΜην παραξενεύεστε. Μόνο ακούστε με.\nΤότε ο Κύριός μας φαινόταν στους αχάριστους Ιουδαίους ως ένας πλάνος και τιποτένιος άνθρωπος, ενώ τώρα κηρύσσεται σε μας ως Θεός αληθινός. Τότε έτρωγε με τελώνες και άλλους αμαρτωλούς, τώρα όμως κάθεται στα δεξιά του Θεού Πατέρα και τρέφει ολόκληρο τον κόσμο. Τότε καταφρονιόταν κι από τους πιο ασήμαντους ανθρώπους. Τώρα προσκυνείται από βασιλείς και άρχοντες ως Υιός του Θεού, και δοξάζει αυτούς που Τον προσκυνούν «ἐν πνεύματι καί ἀληθείᾳ».\nΤότε Τον θεωρούσαν σαν έναν άνθρωπο φθαρτό και θνητό, που έτρωγε και έπινε και κοιμόταν και κοπίαζε και ίδρωνε και γενικά, έκανε όλα τ’ ανθρώπινα. Τότε λοιπόν, και όχι τώρα, ήταν παράξενο και δύσκολο ν’ αναγνωρίσει κανείς ως Θεό Εκείνον, που είχε αυτά τα ταπεινά και ανθρώπινα στοιχεία. Γι’ αυτό και τον Πέτρο, που είπε «σύ εἶ ὁ Υἱός τοῦ Θεοῦ τοῦ ζῶντος», τον μακάρισε ο Χριστός, λέγοντας: «Μακάριος εἶ, Σίμων Βαριωνᾶ, ὅτι σάρξ καί αἷμα οὐκ ἀπεκάλυψέ σοι, ἀλλ’ ὁ Πατήρ Μου ὁ ἐν τοῖς οὐρανοῖς».\nΌποιος λοιπόν δεν υπακούει με πίστη και ταπείνωση στο Χριστό, που μιλάει και τώρα μέσα από το άγιο Ευαγγέλιο Του, όποιος αμφισβητεί ή απορρίπτει όσα είπε και έκανε τότε ο Χριστός, εκείνος, έστω κι αν έβλεπε τον ίδιο τον Κύριο να θαυματουργεί και Τον άκουγε να διδάσκει, θα ολιγοπιστούσε. Τι λέω; Όχι μόνο θα ολιγοπιστούσε, αλλά φοβάμαι πως θα γινόταν τελείως άπιστος και θα βλασφημούσε το Χριστό, νομίζοντάς Τον σαν αντίθετο ή μάγο ή τσαρλατάνο, και όχι αληθινό Θεό…\nΆλλοι πάλι λένε: «Αν ζούσαμε στην εποχή των αγίων Πατέρων, θ’ αγωνιζόμασταν περισσότερο, γιατί, βλέποντας την καλή πολιτεία και τους αγώνες τους, θα τους μιμούμασταν. Ενώ τώρα, που ζούμε μαζί με οκνηρούς και χλιαρούς και αμαρτωλούς, χωρίς να το θέλουμε παρασυρόμαστε μαζί τους στην απώλεια». Όσοι όμως τα λένε αυτά, ξεχνούν ότι εμείς βρισκόμαστε σε λιμάνι ασφαλέστερο από εκείνο που ήταν οι άγιοι Πατέρες. Γιατί στην εποχή τους υπήρχαν πολλές και φοβερές αιρέσεις – φοβερότερες από τις σημερινές – και πολλοί «ψευδόχριστοι καί ψευδοπροφῆται», που πέτυχαν να πλανέψουν πολλούς ανθρώπους και να καταστρέψουν τις ψυχές τους. Αυτό που σας λέω, μπορείτε να το διαπιστώσετε λ.χ. από τους βίους των μεγάλων οσίων Αντωνίου, Ευθυμίου και Σάββα, που αγωνίστηκαν εναντίον των αιρέσεων μαζί με πολλούς άλλους αγίους. Και που να διηγηθώ τι έγινε στην εποχή των αγίων πατέρων Βασιλείου και Χρυσοστόμου, που ήταν γεμάτη από ζιζάνια του πονηρού;\nΒέβαια, όχι μόνο τότε , αλλά και τώρα έχουμε ν’ αντιμετωπίσουμε φοβερά δεινά με τους αιρετικούς. Πολλοί λύκοι και πολλά φίδια ζουν ανάμεσά μας. Όμως δεν έχουν καμμιά εξουσία πάνω μας, γιατί βρίσκονται κρυμμένοι στο σκοτάδι της πονηρίας και δεν βλάπτουν παρά μόνο όσους θεληματικά τους ακολουθούν και αυτοπροαίρετα βαδίζουν στο δρόμο της καταστροφής τους. Εκείνους που βαδίζουν στο φώς των θείων Γραφών και πορεύονται στη στράτα των εντολών του Χριστού, δεν τολμούν να τους αντιμετωπίσουν, αλλά, βλέποντάς τους να περνάνε, απομακρύνονται σαν από φωτιά.\nΊσως όμως αναρωτηθείτε: ποιούς αιρετικούς εννοώ; Μήπως τους Αρειανούς, τους Ευνομιανούς, τους Σαβελλιανούς, τους Απολλιναριστές ή τους Διοσκουρίτες; Όχι, δεν εννοώ αυτούς, τους ασεβείς και άθεους, που, ζώντας στο σκοτάδι, αφανίστηκαν από την πνευματική λάμψη των αγίων Πατέρων και των θεόπνευστων συγγραμμάτων τους. Αιρετικούς ονομάζω εδώ εκείνους που λένε, πως αν ήμασταν στην εποχή των Αποστόλων, θα μπορούσαμε να φυλάξουμε τις εντολές του Χριστού και να γίνουμε άγιοι, ενώ σήμερα όχι. Αυτοί που κάνουν τέτοιες σκέψεις, τολμώντας μάλιστα και να τις διαδίδουν, δεν έχουν πέσει μόνο σε μια αίρεση , αλλά σ’ όλες τις αιρέσεις μαζί. Γιατί όποιος ισχυρίζεται αυτό το πράγμα – ότι δηλαδή θα αγίαζε αν ζούσε στην εποχή των αποστόλων – ανατρέπει όλες τις ιερές Γραφές και τα συγγράμματα των Πατέρων. Αν δηλαδή πιστεύουμε, ότι σήμερα είναι αδύνατο νι πραγματοποιηθούν όσα ορίζει ο Θεός, τότε όλοι οι άγιοι , τόσο του παλαιού καιρού όσο και των ημερών μας, πως τα κατόρθωσαν; Και πως έγραψαν τόσα πολλά από την πείρα της χριστομίμητης ζωής τους, για να νουθετούν κι εμάς; Πιστεύοντας λοιπόν και διακηρύσσοντας τέτοιες πλανεμένες απόψεις, που διαψεύδονται από τους βίους των αγίων και την ιστορία της Εκκλησίας, όχι μόνο τους εαυτούς μας οδηγούμε στην απώλεια, μα και στων άλλων ανθρώπων τις ψυχές σπέρνουμε τα ζιζάνια της αμφιβολίας και της λιποψυχίας. Έτσι μοιάζουμε στους Φαρισαίους, στους οποίους είπε φοβερά λόγια: «Οὐαί ὑμῖν, ὁδηγοί τυφλοί…ὅτι κλείετε τήν Βασιλείαν των Οὐράνων ἔμπροσθεν τῶν ἀνθρώπων· ὑμεῖς γάρ οὐκ εἰσέρχεσθε, οὐδέ τούς εἰσερχομένους ἀφίετε εἰσελθεῖν».\nΑς μη γελιόμαστε. Κι ας μην παίρνουμε στο λαιμό μας και άλλες ψυχές, «πλανῶντες καί πλανώμενοι». Μπορούμε και σήμερα και πάντα να μιμηθούμε τους αγίους στην προαίρεση, την προθυμία, την ταπείνωση και την αγάπη. Γιατί και οι άγιοι σαν κι εμάς ήταν, αλλά άφηναν τη ζωή τους να οδηγηθεί από το θέλημα του Θεού. Ας συντριβούμε κι ας χύσουμε καυτά δάκρυα μετάνοιας, για να μαλακώσει η σκληρή, η πέτρινη καρδιά μας. Έτσι θα καθαρθούμε, έτσι θα μοιάσουμε στους αγίους. Τα δάκρυα αυτά, που θα χύσουμε με κόπο και πόνο και βία, δεν είναι πικρά, αλλά γλυκά σαν το μέλι. Έτσι τα κάνει η Χάρη του Θεού. Και μη μου πείτε πως ορισμένοι άνθρωποι έχουν φυσική ιδιοσυγκρασία τόσο ψυχρή και σκληρή, που δεν μπορούν να βγάλουν δάκρυα. Τα δάκρυα είναι δώρο της Χάριτος, εμείς βάζουμε την προαίρεση και τη βία.\nΕπομένως, μ’ αυτή την προϋπόθεση, όλοι μπορούν να συντριβούν και να κλάψουν. «Πάντες δάκρυα πάντες κάθαρσιν, πάντες ἀνάβασιν καί τό τοῖς ἔμπροσθεν ἐπεκτείνεσθαι», λέει το θεόπνευστο στόμα του Θεολόγου Γρηγορίου. Πως λέτε τότε εσείς, ότι μερικοί είναι από τη φύση τους σκληροί, και δεν μπορούν να έρθουν σε κατάνυξη, να πενθήσουν και να κλάψουν για τις αμαρτίες τους;\nΓια να καταλάβετε ότι είναι φυσικό να κλαίει κάθε άνθρωπος, θυμηθείτε τα βρέφη, που μόλις βγουν από την κοιλιά της μητέρας τους, αρχίζουν να κλαίνε. Κι αν δεν κλάψουν, σημαίνει πως δεν είναι ζωντανά. Είναι λοιπόν τα δάκρυα φυσικά στον άνθρωπο. Φυσικά και απαραίτητα.\nΟ όσιος Συμεών ο Στουδίτης έλεγε, ότι ο άνθρωπος, αν θέλει να σωθεί, πρέπει να περάσει τη ζωή του με πένθος και κλάμα, κι αυτά να τον συνοδεύουν μέχρι να πεθάνει. Και όπως το φαγητό είναι απαραίτητο για να ζήσει το σώμα μας, έτσι και τα δάκρυα της μετάνοιας είναι απαραίτητη για την ψυχή μας. Εκείνος που δεν κλαίει κάθε μέρα – δεν λέω κάθε ώρα, για να μην κουραστείτε υπερβολικά -, αφήνει την ψυχή του να πεθάνει από πείνα και να χαθεί από αγωνία.\nΑφού λοιπόν είναι φυσικά στον άνθρωπο τα δάκρυα και το πένθος, ας μην αρνηθούμε αυτό το καλό της φύσεως. Ας αποβάλουμε κάθε κακία και πονηρία και σκληρότητα, και ας καλλιεργήσουμε με προθυμία το μεγάλο δώρο του Θεού. Ας φυλάξουμε το πένθος με προσοχή, σαν εντολή του Κυρίου, με την ταπείνωση, με την απλότητα, με την ακακία της ψυχής με την υπομονή στους πειρασμούς, με τη συνεχή μελέτη των Θείων Γραφών, προπαντός όμως με τη συναίσθηση των αμαρτιών μας και τη βίωση βαρειάς ενοχής απέναντι στον Κύριο.\nΌποιος λοιπόν είναι οκνηρός και αμελής και δεν νοιάζεται για τη σωτηρία του, ας μη λέει πως είναι αδύνατο να σωθεί κανείς σήμερα, γιατί έτσι κλείνει την πόρτα της Βασιλείας των Ουρανών και σε άλλους ανθρώπους. Και η ευθύνη του γι’ αυτό είναι ανυπολόγιστη. Φυσικά αυτός, αφού θεώρει αδύνατη τη σωτηρία, θεώρει αδύνατο – ή μάλλον – περιττό – και το πένθος. Υπάρχουν όμως, δυστυχώς και χριστιανοί, που πιστεύουν στη σωτηρία αλλά απορρίπτουν το πένθος. Σ’ αυτούς τονίζω τούτο: Όποιος λέει πως είναι αδύνατο ή περιττό να πενθεί και να κλαίει κανείς, αυτός δεν πρόκειται να καθαρθεί. Και χωρίς κάθαρση, κανένας δεν θα σωθεί και δεν θα δει τον Κύριο.\nΌσοι πενθούν, σύμφωνα με το λόγο του Χριστού, αυτοί και θα παρακληθούν: «Μακάριοι οἱ πενθοῦντες, ὅτι αὐτοί παρακληθήσονται». Όσοι δεν πενθούν, έχουν πέσει στη χειρότερη απ’ όλες τις αιρέσεις: Νομίζουν ότι η σωτηρία μπορεί ν’ αποκτηθεί μόνο με τα εξωτερικά σχήματα της ευσέβειας. Ξεχνούν όμως ότι θα παρασταθούμε όλοι στο βήμα του Χριστού «Γυμνοί και τετραχηλισμένοι (ολοφάνεροι)», για να πάρει ο καθένας μας το μισθό του σύμφωνα με τα αλάθητα κριτήρια Εκείνου, όχι τα δικά μας.\nΑφού λοιπόν θα βρεθούμε γυμνοί μπροστά στον Θεό,\nΓιατί σκεπάζουμε το σώμα μας με πολυτελείς στολές, με λαμπρά ενδύματα και με ωραία υποδήματα;\nΓιατί τρέχουμε να προϋπαντήσουμε τους άρχοντες;\nΓιατί μας αρέσει να μας χαιρετούν;\nΓιατί επιδιώκουμε τις πρωτοκαθεδρίες στα επίσημα γεύματα;\nΓιατί η υπερηφάνεια, η κενοδοξία και ο ακόρεστος πόθος να εξουσιάζουν;\nΓιατί τα ωραία σπίτια και οι υπηρέτες, που μας ξεχωρίζουν από τους άλλους;\nΓιατί τα άκαιρα γέλια και οι άπρεπες συζητήσεις;…\nΓυμνοί, μπροστά στο μεγάλο Κριτήριο!\nΠού τότε το καλό όνομα και η αγιοσύνη που νομίζουμε πως έχουμε;\nΠού οι κόλακες και οι ανήξεροι που μας ονομάζουν αγίους;\nΠού οι υψηλές θέσεις και οι μεγάλες ιδέες για τον εαυτό μας;\nΠού οι συγγενικοί δεσμοί;\nΠού η δόξα των αρχόντων;\nΠού η σοφία των σοφών του κόσμου;\nΠού η πεποίθηση πως είμαστε καλύτεροι από τους άλλους ΕΝΩ ΔΕΝ ΕΙΜΑΣΤΕ ΤΙΠΟΤΑ;\nΠού η γλώσσα και οι ρητορείες που τρέχουν σαν πηγή; «Που σοφός, που γραμματεύς, που συζητητής του αιώνος τούτου;».\nΤι φόβος και τρόμος την ώρα εκείνη!\nΓι’ αυτό μακάριος είναι εκείνος, που ταπεινωμένος και συντριμμένος, πενθεί και κλαίει νύχτα και μέρα μπροστά στον Θεό. Αυτός θα καθήσει ολόλαμπρος στα δεξιά Του. Καλότυχος είναι εκείνος, που ακούει τα λόγια του Κυρίου και δεν περνάει ανώφελα τη ζωή του, αλλά βρίσκεται συνεχώς σε κατάσταση μετανοίας. Αυτός θα ελεηθεί και θα απολαύσει στη μέλλουσα ζωή τα ανεκλάλητα αγαθά της Ουράνιας Βασιλείας. Αυτός θα γίνει άγιος!


Ο Μαγικός Κόσμος του παιδικού βιβλίου: Βιβλία που ξεχώρισαν (Ένα δώρο για τον παππού)\nΑνανεώθηκε 11:12 Κυριακή, 21 Απριλίου 2019 0 Βιβλία που ξεχώρισαν Διαβάστηκε 904 φορές\nΒιβλίο: Ένα δώρο για τον παππού\nΣυγγραφέας Ελένη Αναστασοπούλου\nΣε μια εποχή όπου ο θεσμός της οικογένειας δοκιμάζεται όσο ποτέ άλλοτε, έτυχε φέτος να έρθουν στα χέρια μου τέσσερα βιβλία που αφορούν τη γεροντική άνοια, τη νόσο αλτσχάιμερ και γενικότερα τα προβλήματα που αφορούν τους παππούδες. Στόχος όλων είναι να ευαισθητοποιήσουν τα παιδιά, να τους δώσουν τη δυνατότητα να κατανοήσουν καταστάσεις και παράλληλα να ενδυναμώσουν τις σχέσεις ανάμεσα στην οικογένεια.\nΤο βιβλίο της Ελένης Αναστασοπούλου , με τη δυνατή εικονογράφηση του Γιάννη Σκουλούδη που κυκλοφορεί από τις εκδόσεις Διάπλους, καταπιάνεται με το παραπάνω θέμα με ιδιαίτερο τρόπο και μεγάλη ευαισθησία. Εδώ ο παππούς είναι αρχικά αυτόνομος και αυτοεξυπηρετούμενος , έχει δηλαδή δική του ζωή και μπορεί ακόμα να κάνει ταξίδια με τη μνήμη. Μιλά τη γλώσσα των πουλιών και στις καθημερινές του βόλτες στο σταθμό των τρένων συνοδεύεται από την Άλπμα , το περιστέρι με το οποίο συνομιλεί. Ο παππούς ήταν κλειδούχος. Με την αρχή του βιβλίου η συγγραφέας μας βάζει βαθιά στην ψυχολογία του ηλικιωμένου ατόμου. Χωρίς ιδιαίτερη αναφορά ο αναγνώστης αντιλαμβάνεται τη μοναχικότητα, την ανάγκη αναδρομής στο παρελθόν, την ανάγκη για επικοινωνία αλλά και την ευγνωμοσύνη για τη ζωή. Στον παππού αρκεί που «πετά με τη σκέψη». Όταν όμως τα πράγματα αλλάζουν και «τα φτερά της σκέψης βαραίνουν», η Άλμπα αποφασίζει να απευθυνθεί στο Μάριο, τον εγγονό του παππού. Κι εκείνος σε συνεργασία με όσους αγαπούν τον παππού αναλαμβάνει να του κάνει ένα δώρο που θα ξεκαθαρίσει τη σκέψη.\nΡεαλιστική γραφή με στοιχεία μαγικού ρεαλισμού. Το περιστέρι θα μπορούσε κάλλιστα να συμβολίζει διάφορα και ρόλος του δεν είναι απλά να δημιουργήσει την παραμυθένια ατμόσφαιρα που ούτως ή άλλως χρειάζεται. Το περιστέρι δείχνει να ταυτίζεται με την εσωτερική φωνή του ίδιου το παππού. Αυτή συνομιλεί μαζί του, κάνει τη μοναξιά του ανεκτή, προβλέπει όσα έρχονται, ανησυχεί, καλεί σε βοήθεια. Ενδιαφέρον κείμενο, απλό κατανοητό ύφος, σωστά δομημένη ιστορία και σωστή γλώσσα, εικόνες άλλοτε νοσταλγικές που αφορούν στο παρελθόν και δίνουν πληροφορίες στα παιδιά, άλλοτε στη σημερινή εποχή, είναι όσα χαρακτηρίζουν το βιβλίο.\nΗ εικονογράφηση μαγευτική, μιλά στην παιδική ψυχή κι όχι μόνο. Ρεαλιστική και ιδιαίτερα επιτυχημένη αναφορικά με το θέμα υποστηρίζει το κείμενο. Το βιβλίο απευθύνεται σε παιδιά μικρής ηλικίας.\nΠροηγούμενο άρθρο Ο Μαγικός Κόσμος του παιδικού βιβλίου: Βιβλία που ξεχώρισαν (ΦΕΛΙΞ Ένα παραμύθι κι η ιστορία του κόσμου)\nΕπόμενο άρθρο Ο Μαγικός Κόσμος του παιδικού βιβλίου: Βιβλία που ξεχώρισαν (Το αγόρι που διάβαζε στις κότες παραμύθια)


Άντα Λεούση / Anta Leousi: Τρίτη 16 Ιουνίου 2020\nΔΙΔΥΜΟΙ: Η σχέση με το σύντροφό σας αρχίζει να ξανανιώνει και να βρίσκεται σε πιο ασφαλείς δρόμους. Αφού ξέρετε ότι χώρια δεν μπορείτε να ζήσετε, μην αφήνετε τον εγωισμό να μπαίνει ανάμεσά σας.\nΚΑΡΚΙΝΟΣ: Οι πιέσεις και τα προβλήματα βρίσκονται πια πίσω σας και μπροστά σας είναι μόνο η ευτυχία. Η σχέση σας δε θα μπει στο μικροσκόπιο και έτσι θα έχετε τα περιθώρια να δράσετε όπως θέλετε.\nΛΕΩΝ: Υλοποιήστε κάποια παλιά σας σχέδια και θα δείτε πως θα νιώσετε ακόμα καλύτερα. Η υποστήριξη και η βοήθεια που θα λάβετε από το περιβάλλον σας, θα σας κάνει υπεραισιόδοξους.\nΠΑΡΘΕΝΟΣ: Για να μην κουραστείτε ή αγχωθείτε, προσπαθήστε να μη βγαίνετε κατά πολύ από τους ρυθμούς σας. Απομακρυνθείτε άμεσα από ανθρώπους που σας καταπιέζουν και δε σας αφήνουν να είστε ο εαυτός σας.\nΖΥΓΟΣ: Αφιερώστε χρόνο στον εαυτό σας, προκειμένου να κάνετε ότι σας αντιπροσωπεύει πραγματικά. Για να μην εγκαταλείψετε κάποιες καλές σας συνήθειες, φροντίστε να μην είστε συνέχεια απασχολημένοι.\nΣΚΟΡΠΙΟΣ: Το ότι φροντίζετε πάντα να είστε συνεπείς στις υποχρεώσεις σας, θα δώσει τις καλύτερες εντυπώσεις. Εξετάστε τις συνθήκες και τις δυνατότητες που παρουσιάζονται, για να προετοιμάσετε το έδαφος σε ότι ετοιμάζετε.\nΤΟΞΟΤΗΣ: Οι αλλαγές που θα γίνουν θα είναι τελείως διαφορετικές από αυτές που υπήρξαν τελευταία. Η επίγνωση και η συνεχής ανανέωση των μεθόδων σας, σας εγγυώνται την επιτυχία και την απόδοση των πράξεών σας.\nΑΙΓΟΚΕΡΩΣ: Μια που τα σχέδιά σας είναι μακροπρόθεσμα, μην ξεχνάτε αυτούς που θέλουν να σας ακολουθήσουν. Το τοπίο ξεκαθαρίζει και οι αποκαλύψεις που θα γίνουν θα σας βοηθήσουν να διορθώσετε την πορεία σας.\nΥΔΡΟΧΟΟΣ: Τα προβλήματά σας θα αρχίσουν να λύνονται και να διαλύονται με απλούς τρόπους. Συνεχίζετε να είστε πρωτοπόροι στα σχέδιά σας, καθώς δε σας αρέσουν οι κανόνες και τα όρια.\nΙΧΘΥΣ: Ανακαλύψτε τα δημιουργικά σας ταλέντα και περάστε σε φάση μεγαλύτερης δημιουργικότητας. Θα έχετε την πολυτέλεια να κάνετε ορισμένους πειραματισμούς, για να κατασταλάξετε ποια στρατηγική θα ακολουθήσετε.


ΓΙΩΡΓΟΣ ΜΑΡΓΑΡΙΤΗΣ: Από το πουθενά στην κορυφή - Δημήτρης Μανιάτης\nΠέμπτη, 15 Φεβρουαρίου 2018 11:32\nΓΙΩΡΓΟΣ ΜΑΡΓΑΡΙΤΗΣ: Από το πουθενά στην κορυφή\nΜε τον τραγουδιστή Γιώργο Μαργαρίτη είναι δύσκολο να κάτσεις ήσυχα σε μια καφετέρια χωρίς να σας διακόψει κάποιος. Προσιτός και δημοφιλής, δέχεται την αγάπη του κόσμου, μια κουβέντα ή ένα πείραγμα, απαντά σε όλους κρατώντας έναν δεσμό με το κοινό σχεδόν προ-ιντερνετικό.\nΣαν άλλος Τζόνι Κας εμφανίστηκε λάιβ σε φυλακές, οργώνει ακόμη τη νύχτα ακούραστος, έχει μια δημόσια παρουσία, δισκογραφεί (τώρα ανέκδοτα του Θόδωρου Δερβενιώτη), συμπράττει με έντεχνους ή ροκάδες χωρίς να απομακρύνεται από την περιοχή του λαϊκού, γράφει τη βιογραφία του με τον Κώστα Μπαλαχούτη. Ο τελευταίος των Μοϊκανών μιας γενιάς μας μιλάει εφ' όλης της ύλης για το τραγούδι σήμερα, τη φυλακή και το κελί 33, τα πρώτα του βήματα από τα Τρίκαλα, τον Τσίπρα, τον Τσιτσάνη και τον Κουτσούμπα, αλλά και το Διαδίκτυο.\nΠώς ζείτε σήμερα κύριε Μαργαρίτη; Ταξιδεύετε και τραγουδάτε;\nΝαι. Πάω παντού. Η πείρα μου είναι τεράστια, αλλά νιώθω πως τα καλύτερα τώρα έρχονται τριγύρω μου σε δισκογραφία, εμφανίσεις. Η αγάπη που παίρνω αυτά τα χρόνια είναι τεράστια και μου περισσεύει. Ξέρετε, εγώ κρατάω μόνιμη ορχήστρα, αυτό δεν είναι εύκολο, οι άνθρωποι αυτοί θέλουν μεροκάματο, θέλουν γάλα για τα παιδιά τους, κοιτάζω να έχουν μεροκάματο οι μουσικοί μου και μετά όλα τα άλλα...\nΠώς κλείνετε τις εμφανίσεις σας σήμερα;\nΔεν είναι όπως παλιά με μάνατζερ του ποδαριού. Τώρα υπάρχουν γραφεία με τα κομπιούτερ. Σου κλείνουν δουλειά οργανωμένα. Εγώ πάω παντού, αλλά προσέχω τις εμφανίσεις μου. Τους χώρους.\nΑισθάνεστε ο τελευταίος μιας φρουράς;\nΠίσω δεν γυρνάνε τα πράγματα. Κάθε γενιά έχει τους δικούς της ρυθμούς. Αν είμαι εγώ ο τελευταίος των λαϊκών, αυτό είναι άσχημο. Με αυτά που έχω ζήσει πρέπει να είμαι ο τελευταίος. Πέρασα πολλά. Μέχρι το 1981 που έκανα τον πρώτο μου δίσκο κοιμόμουν σε πλατεία στη Λεωφόρο Αλεξάνδρας, απέναντι από το καφέ της Σόνιας. Είχα ένα στρώμα και κοιμόμουν στο πράσινο, έξω. Λίγο μετά νοίκιασα ένα δωμάτιο σε ξενοδοχείο. Ημουν μαγκούφης, ζούσα μόνος, έπρεπε να έχω καθαρά ρούχα, τα έβαλα κάτω, με συνέφερε να πιάσω ένα δωμάτιο. Να έχω καθαρά ρούχα για τη νύχτα. Είμαι ο τελευταίος με την έννοια ότι έχω αυτά τα βιώματα. Μπορεί να είναι πιο μικρά από των παλιών της γενιάς μου, αλλά κι εγώ πέρασα πολλά.\nΔίνετε βάση στα βιώματα;\nΠολλή. Ο,τι έχει περάσει ο καθένας αυτό ακριβώς είναι. Δεν μπορεί να το αποφύγει...\nΠώς ξεκινήσατε αλήθεια;\nΥπηρέτησα το λαϊκό με κόπο για δέκα χρόνια. Χωρίς να με ξέρει ο κόσμος, με ζητούσαν καλά μαγαζιά, ο Λευτέρης σε Βάρη, τα Ξημερώματα, το Μπαλαντέρ σε Πλάκα, χωρίς να έχω δισκογραφήσει. Από το '75 μέχρι το '80 αυτά. Με ρώταγες που τραγουδάω, κι έλεγα «πουθενά».\nΓιατί αυτοί που ρωτάγανε δεν ήταν μπρούκληδες, εργατόπαιδα ήταν. Με ενοχλούσε ο εργαζόμενος άνθρωπος που θα ερχόταν και θα 'πινε ένα ποτήρι και που δεν θα 'χε την άλλη μέρα για τα παιδιά του. Οποιος γουστάρει και του περισσεύουν, θα τον βρει τον τραγουδιστή. Αυτός είμαι εγώ, αυτό έχω μέσα μου. Τότε οι τραγουδιστές έπρεπε να χαρτοπαίζουν, να βγαίνουν. Κι εγώ χαρτόπαιζα. Μέχρι καβάτζες είχα σε όλη τη Βουλιαγμένης κάτω από πέτρες. Οταν κέρδιζα έβαζα χαρτζιλίκι από κάτω για να 'χω για τις γκίνιες (σ.σ.: τις μέρες που θα έχανε)...\nΑθήνα πότε έρχεστε τότε;\nΤο 1960 ήλθα από τα Τρίκαλα. Εργάστηκα στο Κορωπί επειδή υπήρχε ένας παιδικός μου συμμαθητής εκεί. Αθήνα ήλθα το 1963, με σκοπό να κυνηγήσω τον καημό μου, το τραγούδι, κατέβηκα σε Αγιο Αρτέμη κι έμεινα. Και εκεί ήταν ένας συγχωριανός μου που σπούδαζε και εργαζόταν στα ξυραφάκια Αστορ. Οι φοιτητές τότε σπουδάζανε και δουλεύανε.\nΣε μια αυλή με μπόλικους νοικάρηδες. Εκεί υπήρχε ένας ταξιτζής, ο Μελέτης. Με ακούει μια μέρα να παίζω με μια κιθάρα ξεκούρδιστη. Τότε αρχίζει να μου δείχνει. Εκανα παρέα με αυτόν, έπαιζε και μπουζουκάκι. Κατεβαίναμε στο Μπαράκι των Μουσικών στην Ομόνοια, άνοιξα τα φτερά μου, γνώρισα πολλούς, άρχισα να τραγουδώ. Λίγο μετά εργάστηκα σε οικοδομές. Οταν γύρισα από φανταριλίκι άρχισα να αρέσω και πολύ στον κόσμο, γνώρισα τον ράφτη Αγγελο Αρναούτη από Δράμα. Αυτός ήθελε να με βάλει σε καλό μαγαζί. Το πρώτο ήταν το Ηλιοβασίλεμα σε Ιερά Οδό και Κηφισό, πλάι στον μεγάλο Οδυσσέα Μοσχονά. Εκεί έλεγα όλη νύχτα δύο ή τρία τραγούδια, ήμασταν τρία, τέσσερα παιδιά. Ο Μοσχονάς ερχόταν νωρίς να με ακούσει και να με βλέπει. Του άρεσα. Αρχίσαμε να πίνουμε καφεδάκια σε Ομόνοια, μου έγραψε κι ένα τραγούδι για τους γεγέδες τότε, αλλά δεν είχαμε εταιρεία να το δισκογραφήσουμε. Τότε ξεκινάει η διαδρομή μου.\nΤο 1980 τι γίνεται;\nΦτάνουμε στο 1980, πάω στου Λευτέρη στη Βάρη, ένα σπουδαίο μαγαζί. Μου 'κανε όλα τα χατίρια, δεν μάσαγα, και το όνομά μου και όλα, και την ώρα μου. Εκεί με τοποθέτησε ο κόσμος. Νομίζουν πολλοί πως αν γίνεις γνωστός θα πάρεις την κατάλληλη ώρα. Στις 03.00 είναι άλλο το ρεπερτόριο και άλλες φωνές. Σε τοποθετεί ο κόσμος. Εμένα από την πρώτη στιγμή με ήθελαν μετά τις 02.00. Εκεί στου Λευτέρη, έκανε ένα σχήμα κάποια στιγμή με τη μεγάλη Αννα Χρυσάφη - εγώ μόλις άκουσα το όνομά της δεν ήθελα τίποτε άλλο. Από την πρώτη μέρα με βοήθησε να συναντήσω τους μάχιμους συνθέτες της εποχής, όπως τον Σούκα, τον Νικολόπουλο, τον Ρεπάνη, τον Βασίλη Βασιλειάδη.\nΜε Σούκα κάνετε τον πρώτο δίσκο σας τότε...\nΑρχικά γράψαμε με τον Βασιλειάδη. Αλλά δεν ολοκληρώθηκε. Τότε περνάγανε όλοι από τον Παράδεισο σε Γλυφάδα που εμφανιζόμουν. Με μένα μπροστά γράφτηκαν σχεδόν όλα, ο Τάκης Σούκας ήταν στα κέφια του και εγώ βέβαια. Ποιος δεν βγαίνει από τα λασπόνερα και να μη θέλει την επιτυχία; Εγώ όμως δεν τα είπα όπως έπρεπε, ο Σούκας πάλι ακόμη λέει πως τα είπα μια χαρά! Αμέσως πάντως γίνανε επιτυχία, σε δύο μήνες βγαίνει ο δίσκος, εγώ δεν είχα φράγκο. Ο Τάκης με χαρτζιλικώνει και με συμβουλεύει να κρυφτώ μέχρι να γίνει ο δίσκος γνωστός. Πήγα στο Λουτράκι σε κάτι φιλαράκια και έμεινα για λίγο.\nΔεν ήμουν γνωστός. Με ψάχνανε οι επιχειρηματίες, το παίξαμε λίγο, κάναμε με τον Σούκα ένα τέχνασμα. Με πήρε σε λίγο η εταιρεία, με ψάχνανε οι μαγαζάτορες της νύχτας. Ανοίξανε οι δρόμοι από κει και πέρα, τους τραγούδησα όλους. Μέχρι τον Ακη Πάνου, που όλοι λένε πως ήταν δύσκολος, εγώ δεν βρήκα δυσκολία, έξι δικά του τραγούδια είπα. Μεσολάβησε ο κοινός μας φίλος Γιάννης Πετρίδης.\nΥπάρχει μια στιγμή όμως λίγο μετά που σας σφραγίζει. Το «Κελί 33». Γιατί έγινε τέτοια επιτυχία λέτε;\nΜα, η μισή Ελλάδα έχει περάσει από κει, μην κοιτάς που δεν το λέει.\nΕσείς κάνατε φυλακή;\nΜπήκα Κορυδαλλό για πολύ λίγο, το 1976. Είχα ένα παρελθόν με μαύρο όταν απολύθηκα από φαντάρος. Ηταν εμπειρία, πονούσε πολύ τα δειλινά μέσα στις φυλακές. Βρήκα μέσα κανονικούς ανθρώπους. Οταν ύστερα από χρόνια ήλθε το τραγούδι σε μένα από τον συνθέτη Μάμμο, ο δίσκος που έγραφα τότε είχε τελειώσει. Ημουν στο Νέο Ηράκλειο σε στούντιο, είχα ένα τραγούδι μεγάλο εξίσου, το «Ασυντρόφιαστος». Το βγάζω εκείνο, όταν άκουσα το «Κελί 33». Αφού έκανα πέρασμα από τις φυλακές, λέω, τίποτε δεν είναι τυχαίο. Σκέψου πως εγώ είχα μπει στο κελί 33.\nΑρα το έγραψε πάνω σας!\nΟχι! Τυχαία το έγραψε ο Μάμμος. Από τότε έχει επισκιάσει όλη τη δισκογραφία μου, είναι τραγούδι της παλιάς γραμμής, παιδί των μεγάλων δημιουργών, τίμιο ζεϊμπέκικο, ευγενική μελωδία. Εχει πόνο και καημό.\nΣτη νεότερη γενιά πάντως μετά, κάνατε πάταγο με το «Δρόμοι του Πουθενά». Είπατε βέβαια και Μαχαιρίτσα αλλά και Κραουνάκη.\nΤον Θοδωρή τον Μανίκα δεν τον γνώρισα με τους «Δρόμους του Πουθενά». Σκέψου πως στο «Κελί 33» ήταν παραγωγός. Του είχα εμπιστοσύνη ότι θα κάνουμε κάτι καλό. Δοκιμάζω κι άλλα πράγματα. Εγώ τραγουδάω κανονικά με τα ίδια όργανα, τι μπαίνει μετά δεν με νοιάζει. Εγώ λέω το τραγούδι με κιθαρίστα και μπουζούκι. Το κάθε τραγούδι δεν γλιτώνει από τη φωνή μου. Θα γίνει Μαργαρίτης 100 τα 100.\nΕχετε δικό σας πάντως ρεπερτόριο, αλλά χρόνια τώρα εργάζεστε πάνω στον Τσιτσάνη.\nΑκουγα τα τραγούδια του μικρός στα Τρίκαλα από τα γραμμόφωνα των χωριών. Είχα την τύχη στα 13 μου να τον γνωρίσω. Μου 'κανε εντύπωση πώς ακουγόταν το μπουζούκι, δεν είχα δει ακόμη μπουζούκι. Μπήκα σε ένα ρεφρέν σε μια στιγμή στο καφενείο τους στην οδό Λαρίσης και εκείνος απλόχερα μου δώσε την σύστασή του, να πάω να τον βρω μόλις θα τέλειωνα σχολείο. Οταν εγώ τέλειωσα το στρατιωτικό, ο Βασίλης είχε σταματήσει να γραμμοφωνεί, μόνο στα μαγαζιά δούλευε, τα είχε δώσει όλα, ήταν χαμηλών τόνων. Τον λάτρευα. Κανείς δεν μπόρεσε να τον ακολουθήσει. Τέσσερις νότες έριχνε και η ορχήστρα ερχόταν στα ίσια της. Εγώ τότε έπρεπε να σκάσω μύτη με τη γενιά μου συνθετικά. Επανήλθα βέβαια στα τραγούδια του Τσιτσάνη. Ο άνθρωπος μπορεί να κάνει πράγματα, αλλά μόλις περάσουν τα χρόνια καταλήγει εκεί από όπου ξεκίνησε. Κι άλλοι κάνανε πράματα και θάματα και λένε τη «Φραγκοσυριανή» σήμερα...\nΛαϊκό υπάρχει σήμερα, κύριε Μαργαρίτη;\nΠώς δεν υπάρχει; Για μένα λαϊκό είναι αυτό που ακούγεται, τα φιρμάτα, αυτοί είναι οι συνεχιστές. Δεν θα πάρουμε άλλους. Ο Ρέμος, ο Βέρτης. Δεν έχω απαίτηση να τραγουδήσουν σαν εμένα, θα τους πω μιμητές. Να αφήσουν τον εαυτό τους ελεύθερο. Τώρα ξέρετε, το πρόβλημα είναι πως μοιάζουν όλοι. Δεν μοιάζουν αυτοί όμως. Τα τραγούδια μοιάζουν. Εχουν μια γραμμή. Πολύ εμπόριο. Πολύ ραδιόφωνο. Τότε δεν μας παίζανε εμάς τα ραδιόφωνα. Πώς έγινα εγώ; Από ντουντούκες και από στόμα σε στόμα. Τα ραδιόφωνα κάνουν τη δουλειά τους. Τα σημερινά όμως τραγούδια θα κριθούν από τη γενιά τους.\nΠοιος κάνει κουμάντο σήμερα στο τραγούδι;\nΜέσα είναι όλα. Το Ιντερνετ. Εγώ τις προάλλες έκανα δύο εμφανίσεις στο κέντρο Κρεμλίνο του Πειραιά. Ο ιδιοκτήτης έβαλε μια φωτογραφία απέξω. Του λέω πώς πάμε; Μου λέει, είμαι γεμάτος ήδη και για τις δύο βραδιές. Πώς έγινε αυτό; Με το Ιντερνετ.\nΑσχολείστε εσείς με το Ιντερνετ;\nΕγώ δεν τα ξέρω, οι φίλοι μου τα κάνουν αυτά για μένα.\nΣας έχω δει σε Φεστιβάλ της ΚΝΕ αλλά και της Νεολαίας του ΣΥΡΙΖΑ; Μήπως θέλετε την ενότητα της Αριστεράς;\nΕίμαι τραγουδιστής όλων των Ελλήνων, αλλά πιο πολύ με τη νεολαία. Και σε Φεστιβάλ της ΟΝΝΕΔ θα πήγαινα. Τι φταίνε οι νέοι;\nΑνήκω στην πολλή φτώχεια. Δεν είχα μπρούκληδες ποτέ φίλους και πελάτες.\nΤσίπρα ή Κουτσούμπα;\nΚι ο Τσίπρας δικός μου είναι, αλλά ο Κουτσούμπας είναι δικός μου δικός μου. Ο Δημήτρης χορεύει και ωραία. Να ενωθεί η πατρίδα μας θέλω εγώ.\nΤι λαμβάνετε καθημερινά από τον κόσμο;\nΑυτά που λαμβάνω εγώ δεν τα ξέρουν άνθρωποι των γραμμάτων. Ολη μέρα μιλάω με εργατόπαιδα. Αν δεν πάνε κοντά στον κόσμο, δεν θα καταλάβουν. Και έρχεται και άλλη φτώχεια. Τόσα χρόνια κοιτάγανε όλοι την πάρτη τους!\nΠοτέ. Ούτε δάνεια. Είχα έναν πατέρα που έλεγε: μακριά από τα δάνεια.\nΤο σύμφωνο συμβίωσης πώς το βλέπετε; Εχετε μιλήσει θετικά.\nΝαι, ναι. Ο,τι θέλουν τα παιδιά. Ο,τι και να κάνουμε εμείς οι γονείς θα γίνει αυτό που θέλουνε τα παιδιά. Τα παιδιά, να ξέρεις, δεν θα έλθουν αυτά σε εμάς, θα πάμε εμείς σε εκείνα.\nΜαγκάρετ ποιος σας είπε;\nΟ Χάρρυ Κλυνν. Να ‘ναι καλά.\nΠοιο τραγούδι σας ξεχωρίζετε και θα παίρνατε μαζί σας;\nΤον «Τελευταίο πυρετό» του Ακη Πάνου. Με συγκινεί.\nΤι μπορείτε να μας διηγηθείτε από τη νύχτα;\nΕνα μαναβάκι, Αιγαλιώτης, είχε ανάψει μια φωτιά ένα βράδυ. Παρεξηγήθηκε με κάποιον πάνω στην πίστα και αρπάχτηκαν. Φύλαξη τότε ήταν ο παλαιστής Δημήτρης Καρυστινός. Ο αγαπημένος. Για να τους κάνει καλά, έπαιρνε τον έναν και τον πέταγε πάνω στον κόσμο. Δημήτρης ήταν αυτός. Εχω δει να βγαίνει μάτι στην ίδια παρέα με μπουκάλι, κατά λάθος. Σερβίραμε μπουκάλι μπίρας τότε. Σπάει ο ένας στο κεφάλι του, ο πάτος βγάζει το μάτι τού δίπλα. Το ‘χω δει.


ΕΘΝΙΚΟ FORUM: Η συναίνεση θα είναι η ταφόπλακα της Νέας Δημοκρατίας\nΑπό προχθές διακινείται η είδηση πως οι εταίροι-δανειστές θα ζητήσουν από την Νέα Δημοκρατία κάποιας μορφής δέσμευση, ότι θα τηρήσει όσα θα συμφωνηθούν μεταξύ αυτών και της συγκυβέρνησης ΣΥΡΙΖΑ—ΑΝΕΛ.\nΗ Νέα Δημοκρατία, σε όλα τα επίπεδα και σε όλους τους τόνους, ξεκαθάρισε πως δεν υπάρχει τέτοια περίπτωση. Επειδή όμως οι πιέσεις θα ενταθούν, όπως έγινε και το 2011, καλό είναι να γνωρίζουμε τις πολιτικές συνέπειες μιας τέτοιας πράξης.\nΑν ανατρέξουμε έξι χρόνια πίσω, θα διαπιστώσουμε πως η υπογραφή ενός αναλόγου κειμένου από τον Α.Σαμαρά, που μοιραία οδήγησε στην συμμετοχή του κόμματος του στην κυβέρνηση Παπαδήμου, κόστισε πολύ ακριβά στην Νέα Δημοκρατία. Στις εκλογές του Μαΐου 2012 έχασε πάνω από το 40% της εκλογικής δύναμης που είχε το 2009, και ανέκτησε το σημαντικότερο μέρος της στην εκλογική αναμέτρηση του Ιουνίου, μόνον λόγω του επερχόμενου κινδύνου του ΣΥΡΙΖΑ.\nΕνώ, από το 2010 είχε μια σταθερή πολιτική γραμμή, που χάραζε ευκρινώς τις διαχωριστικές γραμμές από το κραταιό ακόμα ΠΑΣΟΚ, η συμμετοχή στην κυβέρνηση Παπαδήμου, θόλωσε αυτές τις γραμμές με τις γνωστές συνέπειες.\nΈχω υποστηρίξει και παλαιότερα, πως η Νέα Δημοκρατία δεν είχε την τύχη του ΠΑΣΟΚ χάρη στην\nπολιτική που ακολούθησε το 2010-2011. Η άποψη που υποστηρίζει πως αν και η Νέα Δημοκρατία είχε σταθεί αλληλέγγυα στο ΠΑΣΟΚ θα είχαμε βγει από τα μνημόνια, παραβλέπει δύο παράγοντες: Πρώτον, η κατάσταση ήταν πρωτόγνωρη όχι μόνον για τα ελληνικά δεδομένα, αλλά και για τα ευρωπαϊκά. Ήταν λογικό όποιος την διαχειριζόταν να καιγόταν. Δεύτερον, η ελληνική κοινωνία δεν είχε αντίληψη του μεγέθους του προβλήματος. Και κυρίως δεν είχε διάθεση να την αποκτήσει. Έτσι, όποιος πρότεινε και εφάρμοζε τις αναγκαίες περικοπές θα έπεφτε στο πυρ το εξώτερον.\nΗ Νέα Δημοκρατία ορθώς δεν συντάχθηκε τότε με το ΠΑΣΟΚ και αποτέλεσε τελικά το ανάχωμα της φιλελεύθερης δημοκρατίας στον επελαύνοντα ΣΥΡΙΖΑ. Διαφορετικά, από το 2012 θα κυριαρχούσαν οι αντισυστημικές δυνάμεις. Δηλαδή, με την πολιτική του Α.Σαμαρά ταυτίσθηκε το κομματικό συμφέρον με το εθνικό.\nΣήμερα, συναίνεση στα μέτρα των Τσίπρα –Καμμένου σημαίνει λείανση των πολιτικών διαφορών που υπάρχουν με τον ΣΥΡΙΖΑ, ακύρωση στην πράξη του προγράμματος της Νέας Δημοκρατίας και δικαίωση όλων αυτών που υποστηρίζουν πως «όλοι ίδιοι είναι». Σε τελική ανάλυση, όλα αυτά συνεπάγονται τον ιδεολογικό και πολιτικό αφοπλισμό της φιλελεύθερης παράταξης.\nΟ Κυριάκος Μητσοτάκης οφείλει, με πειστικό λόγο, να προβάλλει το μεταρρυθμιστικό πρόγραμμα του κόμματος και να πείσει τον Ελληνικό λαό, πως οι ίδιοι δημοσιονομικοί στόχοι μπορούν να επιτευχθούν με άλλο χαρμάνι μέτρων. Είναι ο μόνος δρόμος που πρέπει να ακολουθήσει, αν θέλει να θριαμβεύσει στις εκλογές.\nΌσες πιέσεις και αν υποστεί, οφείλει να τις αντέξει, αναλογιζόμενος πως η «θολή» πολιτική του κόμματος του το καλοκαίρι του 2015, οδήγησε πάνω από 200.000 Νεοδημοκράτες στην απόφαση να μην προσέλθουν στις κάλπες. Να είναι βέβαιος ο Κυριάκος Μητσοτάκης πως άλλοι τόσοι, ίσως και περισσότεροι, δεν θα πάνε να ψηφίσουν, αν συγχρωτιστεί η Νέα Δημοκρατία με τον ΣΥΡΙΖΑ.\nΕίναι ολοφάνερο πλέον, πως όλες αυτές οι «συναινετικές» μεθοδεύσεις εκπορεύονται από τον καταρρέοντα ΣΥΡΙΖΑ. Ο Α. Τσίπρας ευρισκόμενος σε απόγνωση, ψάχνει στηρίγματα στο εξωτερικό.\nΗ μόνη πολιτική γραμμή για την Νέα Δημοκρατία είναι το αίτημα για εκλογές. Μετά, με την νέα σύνθεση της βουλής, μπορούμε να συζητήσουμε για συναινέσεις πάνω όμως στο πρόγραμμα του νικητή των εκλογών.


Παρασκευή, 26 Φεβρουαρίου 2016 13:25\nΤζιάνι Πιτέλα: Στην Αθήνα για το προσφυγικό.\nΟ πρόεδρος της ευρωομάδας των Σοσιαλιστών και Δημοκρατών Τζιάνι Πιτέλα, προκειμένου να παράσχει στήριξη στην ελληνική κυβέρνηση στο θέμα του προσφυγικού πραγματοποιεί σήμερα, Παρασκευή επίσκεψη στην Αθήνα.\nΤρίτη, 19 Ιουλίου 2016 18:26\nΣΥΜΒΟΥΛΙΟ ΥΠΟΥΡΓΩΝ ΓΕΩΡΓΙΑΣ – ΑΛΙΕΙΑΣ ΒΡΥΞΕΛΛΕΣ 18 ΙΟΥΛΙΟΥ 2016\n500 εκ. € για τη στήριξη των αγορών των γεωργικών προϊόντων ανακοίνωσε ο Επίτροπος Γεωργίας.Στο Συμβούλιο Υπουργών Γεωργίας- Αλιείας της 18/7/2016 τη χώρα εκπροσώπησε ο Υπουργός Αγροτικής Ανάπτυξης και Τροφίμων κ. Ευάγγελος Αποστόλου, συνοδευόμενος από


Αποδυτήρια «μπαρούτι» και... σκούπα Μπόλονι: «Εγώ αποφασίζω, όποιος αντιδράσει ξανά θα φύγει» - to10.gr\nΑρχική / ΠΟΔΟΣΦΑΙΡΟ / SUPERLEAGUE / Αποδυτήρια «μπαρούτι» και… σκούπα Μπόλονι: «Εγώ αποφασίζω, όποιος αντιδράσει ξανά θα φύγει»\nΣτα πρόθυρα νευρικής κρίσης τα αποδυτήρια του Παναθηναϊκού. Αντιδράσεις παικτών για αλλαγές και αποφάσεις, αποφασισμένος να... τελειώσει ποδοσφαιριστές ο Μπόλονι αν συνεχιστούν τα κρούσματα απειθαρχίας - Διαψεύδει η ΠΑΕ τα περιστατικά.\nΟ Λάζλο Μπόλονι δεν είναι μια… εύκολη περίπτωση προπονητή. Ο Ρουμάνος βάζει πάνω απ’ όλα την πειθαρχία, δεν σηκώνει μύγα στο σπαθί του και αυτό που αντικρίζει έως τώρα στον Παναθηναϊκό είναι εκτός από τα όρια που θέτει. Ξεκίνησε με τον Μακέντα στο ματς με τον Ατρόμητο, όταν ο Ιταλός πέταξε το νερό όταν βγήκε αλλαγή. Και συνεχίστηκε σε πολύ μεγάλο βαθμό στο γήπεδο Καραϊσκάκη.\nΑπό χθες to10.gr σας αποκάλυψε ορισμένα απ’ όσα συνέβησαν τόσο στο ημίχρονο, όσο και μετά το τέλος του αγώνα με τον Ολυμπιακό. Ο Μπόλονι ήταν έξαλλος με την εικόνα των παικτών και ούρλιαζε. Είχε λεκτικό επεισόδιο τόσο με τον Χουάνκαρ, όσο και με τον Χατζηγιοβάνη.\nΩστόσο αυτά δεν ήταν και τα μοναδικά. Τα αποδυτήρια του Παναθηναϊκού μυρίζουν… μπαρούτι. Και όλοι βρίσκονται στα πρόθυρα νευρικής κρίσης, με τον Μπόλονι να καλείται να διαχειριστεί μια πολύ δύσκολη κατάσταση που διαμορφώνεται τούτη την ώρα. Και χωρίς να έχει τη στήριξη ενός ανθρώπου που θα πάρει κι εκείνος ευθύνες πάνω του. Μην ξεχνάμε πως ο Παναθηναϊκός δεν έχει ούτε τεχνικό διευθυντή, ούτε γενικό αρχηγό. Και ένα κλαμπ δεν μπορεί να λειτουργεί κατ’ αυτόν τον τρόπο. Στον Παναθηναϊκό έχουν αποφασίσει να προχωρήσουν με ένα… αντί – ποδοσφαιρικό μοντέλο και δεν είναι η πρώτη φορά που συμβαίνει. Με αποτέλεσμα όλο το βάρος να πέφτει στον προπονητή.\nΣτο Φάληρο οι μουρμούρες ήταν πολλές. Κι από πολλούς ποδοσφαιριστές. Και στο ημίχρονο, αλλά πολύ περισσότερο στο φινάλε. Είχαμε περιστατικά που σε καμία περίπτωση δεν κολακεύουν τη λειτουργία μιας ομάδας. Ο Χουάνκαρ κλοτσούσε τον πάγκο επειδή έγινε αλλαγή, ο Χατζηγιοβάνης δυσανασχέτησε που βγήκε και το έδειξε ξεκάθαρα, ενώ οι πληροφορίες αναφέρουν πως 2-3 ακόμα παίκτες ήταν αντίθετοι με την τακτική και με κάποιες κινήσεις του Μπόλονι.\nΟι βοηθοί του Ρουμάνου προπονητή ήταν αυτοί που προσπαθούσαν να ηρεμήσουν τους παίκτες, αλλά όταν ο Μπόλονι αντιλήφθηκε το… σούσουρο που υπάρχει έβγαλε… μαστίγιο.\n«Είναι η τελευταία φορά που αντιδράσει κάποιος σε αλλαγή. Τις αποφάσεις τις παίρνω εγώ και δεν μιλάει κανείς. Σε όποιον δεν αρέσει, δεν έχει θέση στην ομάδα. Δεν θα υπάρξει επόμενη αντίδραση σε αλλαγή ή σε οτιδήποτε. Εδώ μιλάω εγώ και μόνο», έχει πει ο Μπόλονι στους παίκτες, στέλνοντας ξεκάθαρο μήνυμα πως ήταν η τελευταία φορά που συμβαίνει κάτι τέτοιο. Και πως την επόμενη φορά θα αρχίσει να στέλνει εκτός ομάδας όποιον αντιδρά.\nΔιάψευση από τον Παναθηναϊκό\nΑξίζει να σημειωθεί ότι από τον Παναθηναϊκό αντέδρασαν στα ρεπορτάζ και διέψευσαν ότι συνέβησαν περιστατικά αυτού του είδους. Αυτό που έλεγαν οι άνθρωποι του Τριφυλλιού είναι ότι:


a-maslarinos: ΤΟ ΧΡΟΝΙΚΟ ΤΩΝ ΔΗΜΗΤΡΙΩΝ ΤΕΡΠΝΗΣ 2013\nΤο εκκλησιαστικό πανηγυρικό πρόγραμμα ξεκίνησε την παραμονή 25 Οκτωβρίου με την περιφορά της εικόνας του Αγίου Δημητρίου συνοδεία της εκκλησιαστικής και πολιτικής εξουσίας του δήμου και του νομού, της Φιλαρμονικής Τερπνής, του Πολιτιστικού με τη σημαία του και τις γερακίνες Πασχαλία Κοντού, Ανδριοπούλου Ελευθερία, Αναστασία Χαϊδευτού και πλήθος κόσμου, ενώ μετά το πέρας της λιτανείας ακολούθησε ο πανηγυρικός εσπερινός. Ανήμερα της γιορτής 26 Οκτωβρίου η πυκνή ομίχλη και η ιδιαιτέρως αυξημένη υγρασία δημιούργησε αρκετά προβλήματα, όχι όμως τόσα ώστε να εμποδίσουν τις εκδηλώσεις των ΔΗΜΗΤΡΙΩΝ που είχε προετοιμάσει ο Πολιτιστικός να πραγματοποιηθούν. Από πολύ πρωί ο αντιπρόεδρος του συλλόγου Τερζάκης Τάσος, με το Βαγγέλη Γιαχιά και τον πρόεδρο της Ασπίδας έβαλαν το καζάνι με τα κάστανα να βράζουν. Πολλές κυρίες ερχόμενες μας έφεραν υπέροχο γλυκό κυδώνι και χαλβάδες, ενώ τα βαρελάκια γέμισαν με το εύγεστο κρασί που μας πρόσφεραν οι ντόπιοι παραγωγής της Τερπνής. Αγαπημένες φίλες, η Νίκη Μπλιόγκαρα, Ευαγγελία Κασάπη, Νίκη Κεραμιδά, και τα μέλη του Δ,Σ Ελένη Χονδρού, Φανή Κασάπη και Φρόσω Τσιμούκα-Γερακούδη φρόντισαν να ετοιμαστούν τα εδέσματα που έπρεπε να μοιραστούν στον κόσμο. Αφού όλα ετοιμάστηκαν και αφού ολοκληρώθηκε η πανηγυρική θεία Λειτουργία, ξεκίνησε το πολιτιστικό πρόγραμμα με την εμφάνιση του χορευτικού του Πολιτιστικού Συλλόγου Κ. Καμήλας που έκανε υπέροχη εμφάνιση, αν και έλειπε η ενορχηστρωτής της παράστασής τους, η χοροδιδάσκαλός τους Σταλακτή Ηλιοπούλου, που πρόβλημα υγείας δεν της επέτρεψε να έλθει. Ήταν όμως κοντά μας η πρόεδρος του συλλόγου κ. Τοπάτση Γεωργία που συνόδευσε το εφηβικό χορευτικό. Στη συνέχεια εμφανίστηκε το χορευτικό παραστάσεων του συλλόγου μας με τις γερακίνες και τα παλικάρια υπό τις οδηγίες της νέας χοροδιδασκάλου μας κ. Βαγενά Δέσποινας, που ετοίμασε ένα πολύ όμορφο τοπικό παραδοσιακό πρόγραμμα. Δυστυχώς πρόβλημα υγείας δεν επέτρεψε στον παραδοσιακό τραγουδιστή κ. Βουρλιάκη Γιάννη να είναι στις εκδηλώσεις όπως είχε προγραμματιστεί, αν και οι μουσικοί κ. Παναγιώτης Ζαρίμπας και Νίκος Τζιάνης ήταν παρόντες και έτοιμο.\nΣτην αίθουσα της εκκλησίας οι υπεύθυνες του τμήματος Ζωγραφικής κ. Φωτιάδου Στέλλα και Βλαχοδήμου Φωτεινή με τις υπόλοιπες ζωγράφους του τμήματος ετοίμασαν υπέροχη έκθεση ζωγραφικής, την οποία φέτος τίμησε περισσότερος κόσμος από κάθε χρονιά και έλαβαν πολλά συγχαρητήρια για το υπέροχο αποτέλεσμα στο διήμερο των ΔΗΜΗΤΡΙΩΝ. Στα συγχαρητήρια μερίδιο έχει και ο υπεύθυνος ζωγράφος κ. Γκουγκούφκας Κων/νος που ενορχήστρωσε και συνέβαλε με τις οδηγίες του στο υπέροχο αποτέλεσμα των έργων που εκτέθηκαν. Ζωγραφιές εξέθεσαν και οι μικροί ζωγράφοι από το παιδικό τμήμα, που μόλις σε 2 μαθήματα κατάφεραν να μας δώσουν θαυμάσια δείγματα της δουλειά τους. Πολλά συγχαρητήρια σε όλους.Παραβρέθηκαν στις εκκλησιαστικές και πολιτιστικές εκδηλώσεις ο πανοσιολογιώτατος πατέρας Αυγουστίνος, ο πατέρας Παναγιώτης Δήμου, ο πατέρας Χρήστος Τζιάνης, οι βουλευτές κ. Λεονταρίδης και κ. Βλάχμπεης, ο αντιπεριφερειάρχης κ. Μωυσιάδης, ο περιφερειακός σύμβουλος κ. Μασλαρινός, ο δήμαρχος κ. Καλαϊτζής, ο . πρόεδρος δημοτικού συμβουλίου κ. Μπάγκαλας Κων/νος, ο αντιδήμαρχος κ. Τρούπης, ο πρόεδρος της Δημοτικής Κοινότητας Τερπνής κ. Βλαχοδήμος, ο δημοτικός σύμβουλος κ. Γκουγκούδης, ο τ. πρ. Τερπνής κ. Μπάγκαλας Δημ, ο τοπικός σύμβουλος κ. Δρούγγος, ο Λυκειάρχης Νιγρίτας κ. Ζαρίμπας, ο . νομαρχιακός σύμβ κ. Γκέκας, ο πρ Εθνικής Τράπεζας Νιγρίτας, ο πρόεδρος της Ασπίδας κ. Τουλάκης, η πρ. του συλλόγου Γυναικών κ. Κεραμιδά, ο πρόεδρος του συλλόγου Τερπνιωτών θεσσαλονίκης κ. Τσελεπής, ο πρ. της Ομοσπονδίας Σερραϊκών συλλόγων στη Θεσσαλονίκη κ. Νούλης, μέλη του Δ.Σ του συλλόγου Γονέων και κηδεμόνων Δημοτικού Σχολείου Τερπνής, η τ.πρόεδρος του συλλόγου Γονέων Λυκείου Νιγρίτας, μέλη του Δ.Σ του συλλόγου Γυναικών Νιγρίτας, μέλη της Φιλοπτώχου Τερπνής. Θα μας συγχωρέσουν όσους τους παραλείψαμε ή δεν τους είδαμε ώστε να αναφερθούν.\nΤον πατέρα Παναγιώτη Δήμου και την εκκλησιαστική επιτροπή του Ιερού Ναού Αγίου Δημητρίου.\nΤο Δήμο μας, τον αντιδήμαρχο κ. Τρούπη, τον προϊστάμενο κ. Κοπελά και τους υπαλλήλους της τεχνικής υπηρεσίας.\nΤον πρόεδρο της Δημοτικής Κοινότητας Τερπνής κ. Βλαχοδήμο.\nΤη βιομηχανία fibran.Τον καλεσμένο σύλλογο της Κ. Καμήλας, την πρόεδρο κ. Τοπάτση και ιδιαίτερα τη χοροδιδάσκαλό τους κ. Σταλακτή Ηλιοπούλου.\nΤους παραγωγούς ντόπιου κρασιού:κ. Τζεβελέκη Άγγελο, κ. Δούλη Νικόλαο και κ. Bλαχοδήμο Χρήστο.\nTo SMILE MARKET, τον κ. Σωτίδη Αθανάσιο και Πέγου Ανοιξιά που χορήγησαν όλα τα κάστανα εκ μέρους του συλλόγου, που προσφέρθηκαν στον κόσμο.\nΤον ανώνυμο φίλο που πρόσφερε επιπλέον κάστανα για τα ΔΗΜΗΤΡΙΑ από αυτά που είχε προμηθευτεί ο σύλλογος.\nΤις κυρίες Τερζάκη Αθηνά, Διαμαντή Παναγιώτα, Κεραμιδά Bαΐα, Ζαχαρούλα Μπουφίδου, Σταμούλη, Ελένη Πολυχρονίδου που μας έφεραν γλυκό κυδώνι και άλλα εδέσματα.\nΤις κυρίες Νίκη Μπλιόγκαρα, Ευαγγελία Κασάπη, Νίκη Κεραμιδά που μας βοήθησαν όπως φυσικά κάνουν κάθε χρόνο, καθώς και το σύλλογο Γυναικών Τερπνής.\nΤον ανώνυμο φίλο που μας πρόσφερε τα ξύλα για το βράσιμο των κάστανων. Το αρτοποιείο της κ. Πασχαλίας-Ανδρέα Τουλάκη.\nΤην κ. Νίκη Μπλιόγκαρα για την υπέροχη βιντεοσκόπηση και φωτογράφηση των εκδηλώσεων.\nΤον κ. Αγγελάκη Μιλτ. Χρήστο για μια ακόμη φορά.\nΟ Πολιτιστικός σύλλογος Τερπνής συνεχίζει να διοργανώνει τις θεσμικές του εκδηλώσεις αν και οι συνθήκες έχουν γίνει αρκετά δύσκολες και αυτό χάρη στη χορηγεία, συμβολή και βοήθεια αγαπημένων φίλων. Τους ευχαριστούμε πολύ όλους όπως και όλους όσους μας τιμήσαν με την παρουσία τους,


Ο Φιλέλληνας Όσκαρ Ουάιλντ, που καταδικάστηκε λόγω ομοφυλοφιλίας - Fosonline\nΟ Φιλέλληνας Όσκαρ Ουάιλντ, που καταδικάστηκε λόγω ομοφυλοφιλίας\nΤρίτη, 29/03/2022 14:06\nΟ Όσκαρ Ουάιλντ ήταν ένας από τους Φιλέλληνες της εποχής και καταδικάστηκε σε καταναγκαστικά έργα λόγω της ομοφυλοφιλίας του. Η ομοφυλοφιλία έπαψε να είναι ποινικό αδίκημα στην Αγγλία, μόλις το 1967!\nΑπό το κελί του στη φυλακή του Ρέντινγκ, ο Όσκαρ Ουάιλντ, συγγραφέας του "Πορτρέτο του Ντόριαν Γκρέι" εξομολογήθηκε στον φίλο του Φρανκ Χάρις που είχε πάει να τον επισκεφτεί: «Είμαι ένας Έλληνας σε λάθος εποχή».\nΕίχε γεννηθεί στον αρ. 21 της Westland Row, ακριβώς απέναντι από ένα από τα ωραιότερα ελληνικά αναγεννησιακά κτίρια του Δουβλίνου, τη δωρική εκκλησία του Αγίου Ανδρέα. Επιπλέον, η μητέρα του διάβαζε Αισχύλο στα Αρχαία Ελληνικά, κι ο πατέρας του ήταν ελληνολάτρης.\nΣτα 12 χρόνια του, απαγγέλλει ολόκληρα αποσπάσματα από τα έπη του Ομήρου. Για τον Όσκαρ, πέρα από το σνομπισμό, η ελληνική γλώσσα «έτρεχε στις φλέβες του». Οι μεταφράσεις του σε κείμενα του Θουκυδίδη και του Πλάτωνα θα μείνουν αξέχαστες και κερδίζει βραβεία σε κωμικά ποιήματα στην αττική διάλεκτο.\n«Σε τελική ανάλυση, ποιο είναι το κυριότερο χρέος μας στους Έλληνες; Το κριτικό πνεύμα, απλούστατα. Και το πνεύμα αυτό, που το άσκησαν επίσης και σε ζητήματα επιστήμης και θρησκείας, ηθικής και μεταφυσικής, πολιτικής και παιδείας, το άσκησαν επίσης και σε ζητήματα τέχνης. Μας άφησαν το τελειότερο, ως τώρα, σύστημα κριτικής πάνω σε δύο υπέρτατες και ευγενέστατες τέχνες: τη Ζωή και τη Λογοτεχνία» είπε ο Ουάιλντ\nΕπισκέφθηκε την Ελλάδα, τον Απρίλιο του 1877, σε ηλικία 22 ετών, με τον καθηγητή Αρχαίας Ιστορίας και μέντορά του Τζον Μαχάφι, τον οποίο είχε βοηθήσει στη συγγραφή του βιβλίου του «Η κοινωνική ζωή στην Ελλάδα από τον Όμηρο μέχρι τον Μένανδρο»\nΗ ιστορική φωτογραφία του με τη φουστανέλα τραβήχτηκε στο στούντιο του Πέτρου Μωραΐτη, φωτογράφου της βασιλικής οικογένειας, στην οδό Αιόλου 82.\nΠρώτος σταθμός φτάνει η Κέρκυρα, όπου ο Ουάιλντ έγραψε το ποίημα Santa Decca (Άγιοι Δέκα) –ένα θρήνο για το θάνατο των παλαιών θεών. Στη συνέχεια, μετά από ένα σύντομο πέρασμα από τη Ζάκυνθο, καταπλέουν στο Κατάκολο, όπου γράφει το ποίημα Impression de Voyage.\nΘα κατευθυνθούν προς την Αρχαία Ολυμπία, την οποία ανέσκαπταν εκείνη την εποχή οι αρχαιολόγοι του Γερμανικού Αρχαιολογικού Ινστιτούτου. Φτάνουν στην Ανδρίτσαινα και περιηγούνται στο ναό του Επικούρειου Απόλλωνα στις Βάσσες. Συνεχίζουν για το Άργος, τις Μυκήνες και την Τίρυνθα, όπου είχε αναλάβει δράση ο Ερρίκος Σλήμαν. Τότε ο Ουάιλντ γράφει «Το Θέατρο του Άργους».\nΟ Όσκαρ Ουάιλντ έμεινε έξι μήνες στην Ελλάδα. Μάλιστα η αργοπορημένη επιστροφή του είχε ως αποτέλεσμα να αποβληθεί για ένα εξάμηνο από το Κολέγιο Madgalen της Οξφόρδης.\nΟ Ουάιλντ μήνυσε τον Μαρκήσιο του Κουίνσμπερι, Τζον Ντάγκλας για συκοφαντία. Ο Μαρκήσιος ήταν ο πατέρας του εραστή του Ουάιλντ, του Λόρδου Άλφρεντ Ντάγκλας . Στην διάρκεια της δίκης παρουσιάστηκαν αποδείξεις οι οποίες ανάγκασαν τον Ουάιλντ να αποσύρει τις κατηγορίες και οδήγησαν στη σύλληψή του με την κατηγορία του σοδομισμού (η ομοφυλοφιλία ήταν τότε ποινικό αδίκημα στην Αγγλία, καταργήθηκε το 1967).\nΎστερα από δύο ακόμα δίκες, κρίθηκε ένοχος και καταδικάστηκε σε δύο χρόνια καταναγκαστικά έργα. Το 1897, στην φυλακή, έγραψε το Εκ Βαθέων (De Profundis), μία επιστολή 80 περίπου πυκνογραμμένων σελίδων που εκδόθηκε το 1905, όπου αναλύει την ψυχοσύνθεσή του στις δίκες, δημιουργώντας ένα σκοτεινό «αντίβαρο» στην πρότερη φιλοσοφία της απόλαυσης.\nΜετά την αποφυλάκισή του έφυγε κατευθείαν για τη Γαλλία, όπου και έμεινε μέχρι το τέλος της ζωής του. Εκεί έγραψε και το τελευταίο του έργο, Η μπαλάντα της φυλακής του Ρήντινγκ (The Ballad of Reading Gaol, 1898), ένα μακροσκελές ποίημα όπου παρουσιάζει τις κακουχίες της ζωής στην φυλακή. Πέθανε άπορος στο Παρίσι , τον Νοέμβριο του 1900, σε ηλικία 46 ετών.


Ρωσία: Άντρας σκότωσε εξάχρονο αγόρι σε νηπιαγωγείο! – Mourmoura.gr\nΈνας άνδρας εισέβαλε σε παιδικό σταθμό της πόλης Ναριάν – Μαρ και μαχαίρωσε ένα εξάχρονο αγοράκι!\nΈνας άνδρας ηλικίας 36 ετών εισέβαλε σήμερα σε παιδικό σταθμό της πόλης Ναριάν – Μαρ, η οποία βρίσκεται στον βόρειο πολικό κύκλο και σε απόσταση 1.501 χιλιομέτρων από την Μόσχα και μαχαίρωσε ένα εξάχρονο αγοράκι, την ώρα που αυτό κοιμόταν.\nΥπάλληλοι του νηπιαγωγείου προσπάθησαν να του προσφέρουν τις πρώτες βοήθειες, ωστόσο λίγα λεπτά μετά, ξεψύχησε. Ο άνδρας ο οποίος ήταν σε κατάσταση μέθης, από αλκοόλ ή ναρκωτικά, συνελήφθη, ενώ σύμφωνα με αστυνομικές πηγές, δεν είχε απασχολήσει κατά το παρελθόν τις αρχές.\nΣτον παιδικό σταθμό στον οποίο συνέβη το τραγικό περιστατικό, παρότι υπήρχε φύλαξη από ιδιωτική εταιρείας ασφαλείας, ο δράστης μπήκε στο κτίριο χωρίς να τον εμποδίσει κανείς. Σύμφωνα με μαρτυρίες, κατά τη διάρκεια της αποτρόπαιας πράξης του, άρχισε να φωνάζει πως… «ο σατανάς με διέταξε να το κάνω!». Η ανακριτική Επιτροπή της Ρωσίας άσκησε ποινική δίωξη για τη δολοφονία του μικρού αγοριού και για αμέλεια, ενώ ο δράστης θα εξετασθεί από ψυχιάτρους.


Οργανώνονται οι εργαζόμενοι στην «κοινωφελή» εργασία Παντιέρα αντικαπιταλιστική ενημέρωση\nΠαντιέρα Εργατικό Κίνημα Οργανώνονται οι εργαζόμενοι στην «κοινωφελή» εργασία  Οργανώνονται οι εργαζόμενοι στην «κοινωφελή» εργασία\nΝοέ 06, 2015dimstamΕργατικό Κίνημα0 Την Τρίτη 10 Νοεμβρίου στις 6μμ στο συνεδριακό κέντρο Νέας Ιωνίας (πλησίον σταθμού ΗΣΑΠ) διοργανώνεται παναττική σύσκεψη εργαζόμενων στη λεγόμενη κοινωφελή εργασία. Στόχος είναι το κάλεσμα αυτό να διαδοθεί πλατιά, σε κάθε δήμο της Αττικής όπου απασχολούνται εργαζόμενοι με αυτούς τους άθλιους όρους εργασίας.\nΠρόκειται για το επόμενο βήμα στην προσπάθεια οργάνωσης της πάλης στο χώρο αυτό, μετά από την επιτυχημένη σύσκεψη – συνέλευση που έγινε την Παρασκευή 30 /10, με μαζική σύσκεψη σωματείων των εργαζομένων στους δήμους στο βόρειο τομέα και επιτροπών εργαζομένων στα 5νταμηνα έπειτα από πρωτοβουλία του σωματείου και της επιτροπής του δήμου Νέας Ιωνίας.\nΣτη σύσκεψη συμμετείχαν, εκπρόσωποι από τα Δ.Σ. των Σωματείων Ν. Ιωνίας, Ν. Ηράκλειου, Ν. Φιλαδέλφειας – Χαλκηδόνας, Κηφισιάς, Αγ. Παρασκευής, Παιανίας , το συνδικάτο ΟΤΑ Αττικής, Εργαζόμενοι στα 5νταμηνα και άλλοι συμβασιούχοι από πολλούς δήμους, η AΤTACΚ ενάντια στην ανεργία και επισφάλεια , εκπρόσωποί από την δημοτική κίνηση «εκτός σχεδίου» και την Εργατική λέσχη Νέας Ιωνίας και άλλοι φορείς.\nΠαρέχουν ίση εργασία με τους υπολοίπους εργαζομένους, καλύπτοντας τα τεράστια κενά σε προσωπικό που έχουν οι δήμοι, με τον μισό σχεδόν μισθό και χωρίς τα βασικά εργασιακά δικαιώματα.\nΕπιπλέον κατά «παρέκκλιση της εργατικής νομοθεσίας» δεν διστάζουν να τους θεωρούν «ωφελούμενους» αντί για εργαζόμενους. Μέχρι το τέλος του χρόνου θα βρεθούνε ξανά στην ανεργία και την εργασιακή περιπλάνηση χωρίς καν το δικαίωμα του επιδόματος ανεργίας, περιμένοντας ίσως για χρόνια πάλι στην «ουρά» για κάποια νέα «ανακύκλωση».\nΟι δήμοι και οι υπηρεσίες τους θα καταρρεύσουν με τα τεράστια κενά και ελλείψεις που υπάρχουν σε προσωπικό, ( όσο προσλήψεις δεν γίνονται κατά επιταγή των μνημονιακών νόμων ) και ο δρόμος των εκχωρήσεων – ιδιωτικοποιήσεων θα ανοίξει διάπλατα για όλες τις υπηρεσίες, με δραματικές συνέπειες για τους δημότες.\nΣτη σύσκεψη – συνέλευση καθορίστηκε και αποφασίστηκε έπειτα από συζήτηση το περιεχόμενο των αιτημάτων και το πλαίσιο διεκδικήσεων. Μεταξύ άλλων διεκδικείται:\nΟι εργαζόμενοι στα 5νταμηνα και όλοι οι συμβασιούχοι:\n• Διεκδικούμε την παραμονή στην δουλειά. Δουλειά και όχι δουλεία! Σταθερή δουλειά με ίσα εργασιακά δικαιώματα και μισθούς για μια αξιοπρεπή ζωή.\n• Αμοιβή με βάση τη συλλογική σύμβαση εργασίας των εργαζόμενων στους ΟΤΑ.\n• Πλήρη εργατικά δικαιώματα ασφαλιστική, υγειονομική κάλυψη, ιατροφαρμακευτική περίθαλψη από την πρώτη ημέρα εργασίας.\n• Απασχόληση στις υπηρεσίες για τις οποίες προσληφθήκαν , να έχουν τις παροχές που προβλέπονται για τους μόνιμους εργαζόμενους, μέσα ατομικής προστασίας και όλα τα απαραίτητα μέτρα υγιεινής και ασφάλειας\n• Να λειτουργούν όλες οι διαδικασίες, ώστε να καταβάλλεται έγκαιρα κάθε μήνα ο μισθός.\nΓια αυτά τα δικαιώματα μας είμαστε αποφασισμένοι να αγωνιστούμε και να τα διεκδικήσουμε.\n1. Με κοινή προσπάθεια όλων μας, θέτουμε τα ζητήματα αυτά, σε όλα τα σωματεία στην Αττική των ΟΤΑ και την ομοσπονδία.\n2. Συμμετέχουμε μαζικά στις καταλήψεις και συνελεύσεις στις 4 Νοέμβρη που θα γίνουν στους δήμους προβάλλοντας και τα αιτήματα μας. Προετοιμαζόμαστε για την μαζική συμμετοχή μας στην απεργία 12 Νοέμβρη.\n3. Συγκροτούμε επιτροπές στα 5νταμηνα και άλλων συμβασιούχων σε όλους τους δήμους.\n4. Θέτουμε τα αιτήματα και τις διεκδικήσεις μας ( σε όλη τους την διάσταση) σε όλα τα δημοτικά συμβούλια και επιδιώκουμε την στήριξη από όλες τις δημοτικές παρατάξεις και κινήσεις.\n5. Εκδίδουμε ανακοίνωση και αφίσα επιδιώκοντας την συνολικότερη αισθητοποίηση και δραστηριοποίηση των συνολικά εργαζομένων. Διευρύνουμε την παρέμβαση μας και την λειτουργεία των μέσων κοινωνικής δικτύωσης και ΜΜΕ.\n6. Συγκροτούμε Παρατηρητήριο Αυθαιρεσιών για την άμεση παρέμβαση μας για την αντιμετώπιση τους από κοινού.\n7. Διοργανώνουμε και καλούμε την νέα παν Αττική σύσκεψη Σωματείων και επιτροπών στα 5νταμηνα και άλλων συμβασιούχων με στόχο να οργανώσουμε τις επόμενες μαζικές και αγωνιστικές δράσεις μας για το επόμενο άμεσο διάστημα.\nΟι παρεμβάσεις κινήσεις συσπερώσεις για την απεργία στις 12 Νοέμβρη\nΚοινωφελής εργασία ΝΕΑ ΙΩΝΙΑ ΠΕΝΤΑΜΗΝΑ ΣΥΣΚΕΨΗ ΩΦΕΛΟΥΜΕΝΟΣ Σχετικές δημοσιεύσεις:Σύσκεψη σήμερα του συντονιστικού αγώνα εργαζομένων στα «κοινωφελή»Πρωτοχρονιά στο Υπουργείο Ανεργίας! Οι εργαζόμενοι στα 5μηνα συνεχίζουνΣυνεχίζεται η κινητοποίηση στο υπουργείο Ανεργίας


Υποδήματα ασφαλείας σε διαφορετικά περιβάλλοντα - Γνώση - Shenzhen Saftto Footwear Co., Ltd\nΥποδήματα ασφαλείας σε διαφορετικά περιβάλλοντα\nΗ ειδική λειτουργία των υποδημάτων ασφαλείας καθορίζει ότι έχει ορισμένες διαφορές με τα κανονικά υποδήματα μας. Οι απαιτήσεις της διαδικασίας παραγωγής είναι αυστηρότερες και τα υλικά που απαιτούνται για την παραγωγή υποδημάτων ασφαλείας έχουν επίσης αυστηρά πρότυπα. Τα πρότυπα κατασκευής των υποδημάτων ασφαλείας σε διάφορες χώρες είναι διαφορετικά. Στην Κίνα, τα υποδήματα ασφαλείας GB21148-2007 για τα παπούτσια ασφαλείας έχουν επίσης ειδικά διαμορφωθεί. Προς το παρόν, τα υποδήματα ασφαλείας που κατασκευάζονται στην Κίνα πλησιάζουν όλο και περισσότερο στις κατασκευαστικές απαιτήσεις των υποδημάτων ασφαλείας στην Ευρώπη και τις Ηνωμένες Πολιτείες. Έτσι, σε τι είδους περιβάλλον χρησιμοποιείται η υψηλής ποιότητας διαδικασία κατασκευής των παπουτσιών ασφαλείας που χρησιμοποιούνται; Ας παρουσιάσουμε εν συντομία:\nΒιομηχανικό περιβάλλον, όπως η κατασκευή\nΣτη ζωή, πρέπει πάντα να φορούν παπούτσια ανάλογα με διαφορετικά περιβάλλοντα, όπως παπούτσια για πεζοπορία, παπούτσια πεζοπορίας, παπούτσια για τρέξιμο κ.λπ. Τα παπούτσια ασφαλείας απαιτούνται σε ορισμένα περιβάλλοντα όπου ενδέχεται να υπάρχουν κίνδυνοι για την ασφάλεια. Σε βιομηχανικά κτίρια όπως τα κτίρια, οι εργαζόμενοι αντιμετωπίζουν βαριά αντικείμενα που πέφτουν και αιχμηρά αντικείμενα τρυπούν το περιβάλλον. Σε αυτά τα περιβάλλοντα, οι εργαζόμενοι πρέπει να φορούν παπούτσια ασφαλείας που να προστατεύουν τα δάχτυλα των ποδιών και να εμποδίζουν τη διάτρηση.\nΠεριβάλλον φωτιάς όπως πυρκαγιά\nΌλοι γνωρίζουν ότι το πεδίο πυρκαγιάς είναι ένα ειδικό περιβάλλον. Ο μέσος άνθρωπος δεν πρόκειται να εισέλθει και να εγκαταλείψει αυτές τις θέσεις επιπόλαια, επειδή αυτά τα περιβάλλοντα θα θέσουν σε κίνδυνο την ασφάλεια των εργαζομένων ανά πάσα στιγμή. Αλλά για τους πυροσβέστες, η φύση της δουλειάς τους τις κάνει να πρέπει να μπουν μέσα και έξω από αυτά τα περιβάλλοντα. Το περιβάλλον φωτιάς είναι επικίνδυνο και περίπλοκο, απαιτώντας μπότες πυρκαγιάς που προστατεύουν τα δάχτυλα των ποδιών και τις τρύπες. Ταυτόχρονα, οι μπότες πυρκαγιάς πρέπει να είναι σε θέση να αντέχουν σε υψηλές θερμοκρασίες. Εάν δεν χρησιμοποιείτε τέτοια παπούτσια ασφαλείας ή μπότες πυρκαγιάς, μπορεί να πέσετε σε καταστάσεις όπου κινδυνεύετε να ζήσετε. Ως εκ τούτου, η πυροσβεστική συνήθως προετοιμάζει παπούτσια ασφαλείας και μπότες πυρκαγιάς για την προετοιμασία στρατιωτών για τον τομέα της αστυνομίας ανά πάσα στιγμή, προκειμένου να προστατεύσουν την προσωπική τους ζωή.\nΠετροχημικά και άλλα περιβάλλοντα\nΤο πετροχημικό περιβάλλον όχι μόνο έχει χημικές ουσίες, αλλά και εύφλεκτο και εκρηκτικό περιβάλλον. Συνήθως, σε αυτό το περιβάλλον, οι χειριστές πρέπει να επιλέξουν πολυλειτουργικά υποδήματα ασφαλείας με διαφορετικές λειτουργίες ανάλογα με διαφορετικά περιβάλλοντα. Σε τέτοια περιβάλλοντα, συνιστάται γενικά να φοράτε αντιστατικά, αντιολισθητικά παπούτσια ασφαλείας.\nΠεριβάλλον εργασίας ηλεκτρολόγου\nΟι ηλεκτρολόγοι έρχονται συχνά σε επαφή με ηλεκτρισμό υψηλής τάσης, επομένως συνήθως φορούμε μονωμένα παπούτσια για ηλεκτρολόγους, αλλά τα μονωμένα παπούτσια χρησιμοποιούνται γενικά σε περιβάλλοντα κάτω από 1000 βολτ. Εάν η τάση είναι πολύ υψηλή, τότε θα πρέπει να χρησιμοποιήσετε μπότες με μόνωση υψηλής τάσης.\nΤο περιβάλλον χρήσης των παπουτσιών ασφαλείας και των μπότες ασφαλείας χρησιμοποιείται σε πολλές άλλες περιπτώσεις στην καθημερινή εργασία, εκτός από τις προαναφερθείσες περιπτώσεις. Σήμερα, τα παπούτσια ασφαλείας είναι όλο και περισσότερο στυλ και η άνεση γίνεται όλο και καλύτερα. Προηγουμένως δυσκίνητα και άσχημο παπούτσια ασφαλείας έχουν αντικατασταθεί από μοντέρνα, όμορφα και άνετα παπούτσια ασφαλείας. Συνιστούμε να αναπτύξετε μια συνήθεια να φοράτε παπούτσια ασφαλείας κατά την εργασία, κάτι που αποτελεί μια ασφαλή εγγύηση για εσάς και την οικογένειά σας.\nΈνα ζευγάρι:Η λειτουργία του καπακιού των δακτύλων από χάλυβα των παπουτσιών ασφαλείας\nΕπόμενη:Έλεγχος της ασφάλειας μπότες ανάπτυξης ιδεών